Γιώργος Καραϊβάζ: Το μεγάλο λάθος που κάνανε οι δολοφόνοι - LifeRight\nΟ Γιώργος Καραϊβάζ έπεσε νεκρός από τις σφαίρες στυγνών δολοφόνων που δεν έχουν εντοπιστεί ακόμη. Ο δημοσιογράφος, η κηδεία του οποίου είναι σήμερα στις 3, δολοφονήθηκε έξω από το σπίτι του μέρα μεσημέρι. Οι έρευνες της Αστυνομίας δεν έχουν ακόμα φτάσει τους δολοφόνους, αλλά 48 ώρες μετά τη φονική ενέδρα, οι Αρχές αρχίζουν σιγά σιγά να σχηματίζουν μια εικόνα για το πώς κινήθηκαν οι δράστες αφού υπάρχουν και βίντεο που τους «καίνε».\nΗ Αστυνομία θεωρεί βέβαιο πλέον ότι υπήρχε συμβόλαιο θανάτου, όπως έχει αρχίσει να συζητείται από την πρώτη στιγμή, κι ότι ο ηθικός αυτουργός που έδωσε την εντολή έχει σχέση με την ελληνική μαφία.\nΟι άνθρωποι της ΕΛ.ΑΣ. θεωρούν σχεδόν βέβαιο επίσης ότι οι εκτελεστές δολοφόνησαν τον Γιώργο Καραϊβάζ χωρίς να γνωρίζουν καν ποιος είναι. Σύμφωνα με πληροφορίες, οι πιθανότητες οι δολοφόνοι να ήταν αλλοδαποί που ήρθαν στην Ελλάδα για να εκτελέσουν το συμβόλαιο θανάτου και να φύγουν στη συνέχειαείναι πολύ μεγάλες.\nΓιώργος Καραϊβάζ: Τέλειο έγκλημα δεν υπάρχει – Το λάθος που έκαναν οι δράστες\nΟι Αρχές, επειδή ως γνωστόν τέλειο έγκλημα δεν υπάρχει, ερευνούν όλες τις λεπτομέρειες. Οι έμπειροι αξιωματικοί της Ελ.ΑΣ. που χειρίζονται την υπόθεση θεωρούν ότι θα βρουν την άκρη του νήματος από ένα λάθος τους που μπορεί να αποβεί καθοριστικό για την έκβαση της υπόθεσης.\nΠιο συγκεκριμένα, η Ελληνική Αστυνομία θεωρεί δεδομένο ότι οι εκτελεστές λίγο πριν φτάσει ο Γιώργος Καραϊβάζ δέχτηκαν τηλεφωνική κλήση από τον συνεργό τους, ο οποίος τους ενημέρωσε ότι ο δημοσιογράφος παρκάρει το αμάξι του. Θυμίζουμε ότι ο γνωστός αστυνομικός συντάκτης πάρκαρε σε παρκάκι κοντά στο σπίτι του στον Άλιμο. Τι έχουν κάνει οι άνθρωποι που χειρίζονται την υπόθεση της δολοφονίας;\nΓιώργος Καραϊβάζ: Ο δημοσιογράφος δολοφονήθηκε έξω από το σπίτι του\nΈδωσαν εντολή σε όλες τις εταιρίες κινητής τηλεφωνίας να βρουν και να δώσουν τα στοιχεία των χρηστών που βρίσκονταν την ώρα της δολοφονίας στο συγκεκριμένο μέρος με ανοιχτό κινητό.\nΟι Αρχές θεωρούν ότι τα στοιχεία που θα έρθουν στα χέρια τους θα είναι πολύτιμα για τη συνέχεια της έρευνας και αισιοδοξούν ότι πολύ σύντομα θα κατορθώσουν να εξιχνιάσουν το έγκλημα που έχει σοκάρει όλη την κοινωνία, από τον δημοσιογραφικό και πολιτικό κόσμο μέχρι τους απλούς πολίτες.\nΓΙΩΡΓΟΣ ΚΑΡΑΪΒΑΖδημοσιογράφοςΔΟΛΟΦΟΝΙΑ ΚΑΡΑΪΒΑΖΕΛΛΗΝΙΚΗ ΑΣΤΥΝΟΜΙΑΕΡΕΥΝΕΣ ΓΙΑ ΚΑΡΑΪΒΑΖ


Αρωματικά βότανα. Από τη γλάστρα στο πιάτο! | Vita.gr\nΥγιεινή διατροφή 24 Δεκεμβρίου 2007 | 11:27 | Aφροδίτη Φούντα\nΉρθε η ώρα να επωφεληθείτε από τα αρωματικά βότανα που φυτέψατε στις γλάστρες ή στον κήπο σας. Πώς; Μαγειρέψτε τα!\nΠαλιά κάθε παράθυρο είχε χώρο για μια γλάστρα με βασιλικό. Κάθε αυλή, μια γωνιά που ευωδίαζε ο δυόσμος, η μαντζουράνα και η λεβάντα. Oι μαγείρισσες έβγαιναν μέχρι τον κήπο, έκοβαν ένα ματσάκι δενδρολίβανο και το ψητό αρνάκι που ετοίμαζαν στην κουζίνα απογειωνόταν γευστικά. Πολλά άλλαξαν από εκείνη την εποχή, ωστόσο πάντα υπάρχει χώρος -και χρόνος- να καλλιεργήσετε τα δικά σας αρωματικά φυτά. Αν όμως οι συνθήκες δεν το επιτρέπουν, μπορείτε να τα αγοράσετε έτοιμα. Θα τα χρησιμοποιήσετε ως αφεψήματα, που είναι ό,τι πρέπει για τον χειμώνα, αλλά και στις συνταγές σας, για πιο γευστικά πιάτα.\nΘα τον βρείτε σε διάφορες ποικιλίες (πλατύφυλλο, σγουρό, αγιορείτικο). Τα δύο πρώτα είδη, αν δεν καλλιεργούνται σε προστατευμένο σημείο, αναπτύσσονται μόνο την άνοιξη και το καλοκαίρι, ενώ ο αγιορείτικος είναι πολυετής και θα τον χρησιμοποιήσετε φρέσκο και το χειμώνα. Όλα τα είδη είναι εξίσου αρωματικά, φρέσκα ή αποξηραμένα.\nΣτην κουζίνα: Για τη μαγειρική πολλοί προτιμούν την ποικιλία του πλατύφυλλου βασιλικού. Με τα φρέσκα φύλλα του θα φτιάξετε σάλτσα πέστο, ενώ αποξηραμένο θα τον προσθέσετε σε κόκκινες σάλτσες ζυμαρικών, σε σάλτσα για πίτσα ή σε πιάτα με μελιτζάνες και θα τον πασπαλίσετε πάνω από ψητό κρέας ή ψάρι. Σε κάποιες περιοχές της Ελλάδας συναντάμε το βασιλικό και ως συστατικό ζύμης για ψωμί. Το άρωμά του συνδυάζεται επίσης πολύ καλά με σκόρδο, δενδρολίβανο και φασκόμηλο.\nΠώς θα ωφεληθείτε: O βασιλικός είναι διουρητικός και κατευναστικός, ενώ τα αιθέρια έλαια που περιλαμβάνει ανακουφίζουν από πονοκεφάλους, στομαχόπονο και δυσπεψία.\nΠέστο Τζενοβέζε (Για ένα βάζο 300 γρ.)\n• Ένα μέτριο φυτό βασιλικού (τα φύλλα)\n• 2 σκελίδες σκόρδο (ψιλοκομμένο)\n• 1 κουταλάκι αλάτι χοντρόκοκκο\n• 50 γρ. φρεσκοτριμμένη παρμεζάνα\n• 100-200 ml παρθένο ελαιόλαδο\nΠώς θα το φτιάξετε: Βάλτε το βασιλικό, τα κουκουνάρια και το αλάτι στο μπλέντερ και καθώς τα πολτοποιείτε, ρίξτε σιγά-σιγά το λάδι μέχρι να σχηματιστεί μια ελαφρώς κοκκώδης πάστα. Προσθέστε το σκόρδο και ανάψτε ξανά το μπλέντερ. Αν σας φαίνεται πολύ πηχτό, προσθέστε λίγο ελαιόλαδο. Βάλτε στη συνέχεια το πέστο σε ένα μπολ, ρίξτε την παρμεζάνα, ανακατέψτε την καλά με μια σπάτουλα και αλατοπιπερώστε κατά βούληση. Μπορείτε να φυλάξετε το πέστο στο ψυγείο (για 1 εβδομάδα) και να το προσθέτετε σε όλα τα είδη πάστας, αλλά και στα νιόκι πατάτας.\nΤο θυμάρι ανθίζει στις αρχές του καλοκαιριού με μικρά μοβ λουλουδάκια, προσφέροντας τις ευωδιές του στις μέλισσες που, χάρη σε αυτό, δημιουργούν το πιο αρωματικό -και περιζήτητο- είδος μελιού.\nΣτην κουζίνα: Θα προσθέστε το αποξηραμένο θυμάρι σε σούπες και μανέστρες, στα όσπρια και στις πατάτες, στο κυνήγι, στο κρέας και στο ψάρι. Δίνει ξεχωριστή γεύση στις γεμιστές ντομάτες, στα μανιτάρια, στις ανάμεικτες φρέσκες σαλάτες, καθώς και στα τουρσιά και στις μαρινάτες.\nΠώς θα ωφεληθείτε: Έχει αντιμικροβιακή και αντιική δράση, γι’ αυτό χρησιμοποιείται στην καταπολέμηση του βήχα και των παθήσεων του αναπνευστικού και των ουρολοιμώξεων. Ανακουφίζει από τον πονόδοντο, τονώνει το πεπτικό και το νευρικό σύστημα, ενώ έχει και αποσμητικές ιδιότητες.\nΑλάτι με βότανα (Για 250 γρ. αρωματικό αλάτι)\n• 50 γρ. φασκόμηλο\n• 20 γρ. θυμάρι\n• 10 γρ. μαντζουράνα\n• 10 γρ. βασιλικό\n• 5 γρ. μαύρο πιπέρι φρεσκοτριμμένο\nΠώς θα το φτιάξετε: Αναμείξτε τα αποξηραμένα βότανα με το αλάτι -προτιμήστε αλάτι που δεν έχει υποστεί χημική επεξεργασία- και φυλάξτε το μείγμα σε αεροστεγές βάζο.\nΙερό φυτό για τους Ρωμαίους, διεγερτικό για τους αρχαίους Έλληνες, το φασκόμηλο έχασε, στην πάροδο του χρόνου, την αίγλη του… όχι όμως και τις ιδιότητές του. Σήμερα χρησιμοποιείται κυρίως ως αφέψημα, ενώ μία ακόμη χρήση του που επιβίωσε στους αιώνες είναι η καύση του σε χώρους που χρειάζονται ενεργειακό καθαρισμό.\nΣτην κουζίνα: Προσδίδει ιδιαίτερη γεύση σε ψητά κρέατα (κυρίως σε κυνήγι και χοιρινό). Προσθέστε το σε ζωμούς και συνδυάστε το με μοσχοκάρυδο σε σάλτσες που προορίζονται για ψητά κρέατα.\nΠώς θα ωφεληθείτε: Θεωρείται τονωτικό της μνήμης και του οργανισμού. Συστήνεται για την αντιμετώπιση του κρυολογήματος, είναι αποχρεμπτικό, αντισηπτικό και σπασμολυτικό ενώ, ως αφέψημα, ανακουφίζει από τις άφθες και τη φαρυγγίτιδα. Πρέπει όμως να χρησιμοποιείται με μέτρο, γιατί σε υπερβολικές δόσεις μπορεί να προκαλέσει δηλητηρίαση.\nΚρουτόν με άρωμα φασκόμηλου (Για 1 φλιτζάνι κρουτόν)\n• 2 κουταλιές παρθένο ελαιόλαδο\n• 2 φέτες ψωμί, κομμένο σε κυβάκια\n• 3 φύλλα ψιλοκομμένο φρέσκο φασκόμηλο\nΠώς θα τα φτιάξετε: Ζεσταίνετε το λάδι σε μέτρια φωτιά και ρίχνετε όλα τα υλικά στο τηγάνι μέχρις ότου τα κρουτόν γίνουν χρυσαφένια και τραγανά. Πετάξτε το σκόρδο και βάλτε τα κρουτόν σε απορροφητικό χαρτί. Θα σερβίρετε αυτά τα νόστιμα κρουτόν με τις σούπες και τις φρέσκες σαλάτες σας.\nΌλη η… χάρη της μαντζουράνας συγκεντρώνεται στις ανθισμένες κορυφές της, από όπου αποσπάται το αιθέριο έλαιο του φυτού.\nΣτην κουζίνα: Χρησιμοποιήστε τη σε σούπες, σάλτσες και όσπρια.\nΤο άρωμά της δένει ωραία και με το χοιρινό, με πουλερικά και κυνήγι, αλλά και σε συνταγές με αυγά και τυρί. Μπορείτε ακόμα να την προσθέσετε στη ζύμη, για πραγματικά μοσχομυριστό ψωμί!\nΠώς θα ωφεληθείτε: Oι θεραπευτικές της ιδιότητες ήταν γνωστές στους αρχαίους Αιγύπτιους και στους Σύριους. Θεωρείται χωνευτική, αγχολυτική, επουλωτική και ηρεμιστική (κατά της αϋπνίας). Αποτοξινώνει τον οργανισμό, είναι διουρητική και ανακουφίζει από παθήσεις του αναπνευστικού.\nΤυράκια με μαντζουράνα (Για 12 τυράκια)\n• 250 γρ. άσπρο μαλακό τυρί (ανθότυρο, κατίκι κλπ.)\n• 4-5 μικρά φρέσκα κρεμμυδάκια\n• 1 κουταλιά φρέσκα φύλλα ματζουράνας\n• 2-3 κουταλιές ψιλοκομμένο μαϊντανό\nΠώς θα τα φτιάξετε: Βάλτε όλα τα υλικά (εκτός από το μαϊντανό) στο μπλέντερ και πολτοποιήστε τα. Καλύψτε με μεμβράνη το μπολ με το μείγμα και βάλτε το στο ψυγείο για τουλάχιστον 24 ώρες (σε 2-3 μέρες θα είναι ακόμα πιο νόστιμο). Πλάστε 12 μικρά μπαλάκια ή μια μεγάλη μπάλα και «τυλίξτε» τα στον ψιλοκομμένο μαϊντανό.\nΙδιαίτερα αρωματικός, ο δυόσμος είναι φυτό ανθεκτικό, που εύκολα θα ευδοκιμήσει σε γλάστρα. Η φαρμακευτική του αξία ήταν γνωστή από την αρχαιότητα, καθώς αναφορές για το φυτό βρίσκουμε στον Διοσκουρίδη, στον Ιπποκράτη και στον Πλίνιο.\nΣτην κουζίνα: Εννοείται ότι θα τον χρησιμοποιήσετε στους κεφτέδες. Θα τον προσθέσετε επίσης σε «ντιπ», σε σαλάτες και σάλτσες, για να δώσετε ανατολίτικο άρωμα στην κουζίνα σας, για να συνοδεύσετε κρεατικά και πουλερικά. Συνδυάζεται άριστα με πλιγούρι -όπως στην περίπτωση της σαλάτας ταμπουλέ- και με γιαούρτι. Είναι εξίσου αρωματικός είτε φρέσκος είτε αποξηραμένος.\nΠώς θα ωφεληθείτε: Είναι χωνευτικός, ανακουφίζει από ημικρανίες, έχει τονωτική δράση και καταπραΰνει το στομαχόπονο.\nΑρωματική σάλτσα με δυόσμο (Για 4 άτομα)\n• 2 κουταλάκια αποξηραμένο δυόσμο\nΠώς θα τη φτιάξετε: Συνθλίβετε το σκόρδο, πλένετε το φρέσκο δυόσμο και τον ψιλοκόβετε. Αναμειγνύετε όλα τα υλικά μαζί και βάζετε το μείγμα στο ψυγείο. Η σάλτσα ταιριάζει θαυμάσια με ψητό κόκκινο κρέας και ψητές πατάτες.\nΣτην αρχαιότητα το θεωρούσαν δώρο της θεάς Αφροδίτης στους ανθρώπους, χάρη στις διεγερτικές του ικανότητες, και το έκαιγαν σε τελετουργίες στους βωμούς. Εκτός από το ότι το δεντρολίβανο θα ομορφύνει το χώρο σας -αν το φυτέψετε και δεν το προμηθευτείτε αποξηραμένο- θα δώσει μοναδική γεύση στα φαγητά σας. Προσοχή όμως στην ποσότητα, γιατί το βαρύ του άρωμα μπορεί να καλύψει τις άλλες γεύσεις.\nΣτην κουζίνα: Χρησιμοποιήστε το αν προτιμάτε τις έντονες, μεστές γεύσεις. Συνδυάζεται άριστα με ψητό αρνί και προσδίδει ένα πολύ ιδιαίτερο άρωμα στα ρεβίθια. Πασπαλίστε με δενδρολίβανο ψητά ψάρια, αλλά και κοτόπουλο ή κουνέλι, ψητές πατάτες και ψητά λαχανικά. Θυμηθείτε, όμως, να το ρίξετε με μέτρο.\nΠώς θα ωφεληθείτε: Είναι τονωτικό, αυξάνει την πίεση, αμβλύνει τα συμπτώματα της ημικρανίας, ανακουφίζει από τα συμπτώματα της κολίτιδας.\nΣπιτικό λικέρ δεντρολίβανο (Για 2 φλιτζάνια λικέρ)\n• 1/2-1 κουταλάκι φύλλα δεντρολίβανου\n• 1 φύλλο μέντα\n• Το ξύσμα 1/2 λεμονιού\n• 1/4 κουταλάκι σπόρους κόλιαντρου\n• 1 φλιτζανάκι βότκα\n• 1/2 φλιτζάνι σιρόπι ζαχαροκάλαμου\nΠώς θα το φτιάξετε: Πιέστε με το γουδοχέρι τα αρωματικά και τα μπαχαρικά για να απελευθερώσουν το άρωμά τους. Προσθέστε το ξύσμα του λεμονιού και τα βότανα με τη βότκα και αφήστε τα για 10 μέρες. Όταν το λικέρ είναι έτοιμο, σουρώστε το, αναμείξτε με το σιρόπι ζαχαροκάλαμου και αφήστε το να κάτσει για 2-4 εβδομάδες.


Καλή Χρονιά – Χρόνια πολλά – 6ο ΔΗΜΟΤΙΚΟ ΣΧΟΛΕΙΟ ΓΛΥΦΑΔΑΣ\nΑρχική » Ανακοινώσεις » Καλή Χρονιά – Χρόνια πολλά\nΚαλώς μας ήρθες Μάρτη, καλώς μας την την Άνοιξη!\nΑΝΑΚΟΙΝΩΣΗ – ΕΓΓΡΑΦΕΣ ΜΑΘΗΤΩΝ ΣΤΗΝ Α’ ΤΑΞΗ ΔΗΜΟΤΙΚΟΥ\nΤηλεκπαίδευση σε όλα τα σχολεία της Αττικής\nΑναστολή λειτουργίας Γ2 τμήματος\nΕνημέρωση για θετικό κρούσμα Covid\nKατηγορίες Επιλογή κατηγορίας Ανακοινώσεις (89) Εκδηλώσεις (29) Εκπ/κό Υλικό (44) 25η Μαρτίου (3) Εκπαιδευτικές επισκέψεις (2) Εξ αποστάσεως εκπαίδευση (8) Μουσική (1) Παιδαγωγικά (13) ΠΑΣΧΑ (14) Σεμινάρια (3) Χριστούγεννα (4) Χωρίς κατηγορία (61) Εκπ/κό Υλικό (12) Παιδαγωγικά (2)\n25η Μαρτίου (3) Ανακοινώσεις (89) Εκδηλώσεις (29) Εκπ/κό Υλικό (43) Εκπ/κό Υλικό (12) Εκπαιδευτικές επισκέψεις (2) Εξ αποστάσεως εκπαίδευση (8) Μουσική (1) ΠΑΣΧΑ (14) Παιδαγωγικά (13) Παιδαγωγικά (2) Σεμινάρια (3) Χριστούγεννα (4) Χωρίς κατηγορία (49)\nΚαλή Χρονιά – Χρόνια πολλά\nΑπό τον/την 6ο ΔΗΜΟΤΙΚΟ ΣΧΟΛΕΙΟ ΓΛΥΦΑΔΑΣ στην Ανακοινώσεις στις 1 Ιανουαρίου 2021 .\nΟ Διευθυντής και το προσωπικό του 6ου Δημοτικού Σχολείου Γλυφάδας σας εύχονται\n«Ευτυχισμένο το 2021».\nΤο νέο έτος να φέρει υγεία, χαρά, αγάπη, ευτυχία, ελπίδα. Χρόνια πολλά!\n← Να τα πούμε ;\tΕξαγγελία έκθεση εικαστικών για το 1821 →\nΚαλωσορίζουμε την Άνοιξη με παραδοσιακά έθιμα, μουσική και πολλά χρώματα!! Τα κάλαντα της Άνοιξης μιας άλλης εποχής… Και λίγο κλασσική μουσική;\nΣας ενημερώνουμε ότι οι εγγραφές των μαθητών στην Α΄ τάξη του Δημ. Σχολείου πραγματοποιούνται από 1 μέχρι 20 ΜΑΡΤΊΟΥ 2021, κατά τις εργάσιμες ημέρες και ώρες…\nΛήψη αρχείου Σύνδεσμοι Εκπαιδευτικών.\nΞεκινά και πάλι η τηλεκπαίδευση σε όλα τα σχολεία της Αττικής από αύριο Πέμπτη, καθώς οι σχολικές μονάδες όλων των βαθμίδων κλείνουν λόγω της μεγάλη…


Το uTorrent είναι η πιο δημοφιλής εφαρμογή πελάτη torrent εδώ και χρόνια. Παρόλο που μπορεί να μην είναι απαραίτητα το καλύτερο όσον αφορά τη λειτουργικότητα, την εμπειρία του χρήστη και το άνοιγμα, σίγουρα ήταν πολύ μπροστά από τον ανταγωνισμό, πιθανώς λόγω της ευρείας δημοτικότητας που πέτυχε στα πρώτα του χρόνια, όταν ήταν εντελώς απαράμιλλο.\nΑκόμα κι αν υπάρχουν εναλλακτικές λύσεις ανοιχτού κώδικα που επίσης δεν περιλαμβάνουν διαφήμιση οποιουδήποτε είδους, το uTorrent είναι ακόμα μίλια μπροστά από όλους τους άλλους πελάτες torrent όταν πρόκειται για βάση χρηστών.\nΗ εισαγωγή διαφημίσεων στη δωρεάν έκδοση του πελάτη πριν από περίπου 10 χρόνια δεν έκανε τίποτα για να αλλάξει το συναίσθημα του χρήστη απέναντι στην εφαρμογή.\nΩστόσο, εάν θέλετε να μεταβείτε σε μια διαφήμιση χωρίς διαφημίσεις ή απλά μια εναλλακτική λύση ανοιχτού κώδικα στο uTorrent, αυτός ο οδηγός θα σας δώσει μερικά εύκολα βήματα σχετικά με τον τρόπο απεγκατάστασης της εφαρμογής.\nΞεκινήστε τερματίζοντας την εφαρμογή uTorrent, έτσι ώστε να μην είναι ενεργές σχετικές διαδικασίες στη διαχείριση εργασιών σας.\nΑνοίξτε το μενού εκκίνησης των Windows και πληκτρολογήστε τον "πίνακα ελέγχου". Κάντε κλικ στην εφαρμογή Πίνακας Ελέγχου που εμφανίζεται.\nΣτο παράθυρο του Πίνακα Ελέγχου, βρείτε και κάντε κλικ στο εικονίδιο "Προγράμματα και δυνατότητες".\nΜετακινηθείτε στη λίστα των εγκατεστημένων εφαρμογών στο νέο παράθυρο και βρείτε το uTorrent.\nΚάντε δεξί κλικ στην καταχώριση uTorrent στη λίστα και, στη συνέχεια, επιλέξτε "Κατάργηση εγκατάστασης".\nΕάν θέλετε να καταργήσετε εντελώς το uTorrent, ίσως χρειαστεί να βρείτε το φάκελο στον οποίο αρχικά επιλέξατε να εγκαταστήσετε το λογισμικό και να το διαγράψετε με μη αυτόματο τρόπο, μαζί με τυχόν υπόλοιπα αρχεία σε αυτό, όπως αρχεία καταγραφής για παράδειγμα.\nΕάν δεν αλλάξατε με μη αυτόματο τρόπο το φάκελο εγκατάστασης, η εφαρμογή θα πρέπει γενικά να βρίσκεται στο φάκελο Program Files (x86).


Δημιουργία ή επεξεργασία σύνδεσης στο OneNote - OneNote\nΔημιουργία ή επεξεργασία σύνδεσης στο OneNote\nΔεν χρειάζεται να εισαγάγετε όλα τα στοιχεία στο OneNote. Προσθέτοντας συνδέσεις σε σχετικό περιεχόμενο, μπορείτε να μεταβαίνετε γρήγορα μια ιστοσελίδα ή έγγραφο που σχετίζονται με τις σημειώσεις σας. Η σύνδεση είναι προτιμώμενη όταν γνωρίζετε την ιστοσελίδα ή έγγραφο μπορεί να ενημερωθεί και θέλετε πάντα την πιο πρόσφατη έκδοση.\nΣημείωση: Εάν θέλετε να συνδέσετε σε άλλα σημεία του OneNote, ανατρέξτε στο θέμα σύνδεση με σημειωματάρια, ενότητες, σελίδες, και παραγράφων\nΠληκτρολογήστε μια σύνδεση\nΠληκτρολογήστε απλώς τη σύνδεση και το OneNote θα αναγνωρίσει συνήθως το. Για παράδειγμα:\nΠληκτρολογήστε τα εξής\nΓια να επιτύχετε το εξής\nΠροσθήκη μιας σύνδεσης σε κείμενο ή μια εικόνα\nΕπιλέξτε το κείμενο ή την εικόνα που θέλετε να συνδέσετε.\nΕπιλέξτε Εισαγωγή > σύνδεση. (Πατήστε το συνδυασμό πλήκτρων CTRL + K)\nΕάν έχετε επιλέξει κείμενο, εμφανίζεται στο πλαίσιο κείμενο προς εμφάνιση.\nΣτο πλαίσιο διεύθυνση, πληκτρολογήστε τη σύνδεση ή επιλέξτε τα κουμπιά για να περιηγηθείτε στο web ή εντοπίστε ένα αρχείο.\nΚάντε δεξί κλικ στο κείμενο της σύνδεσης ή την εικόνα και, στη συνέχεια, επιλέξτε Επεξεργασία σύνδεσης.\nΕπεξεργαστείτε το πλαίσιο κειμένου για να εμφανίσετε ή τη διεύθυνση και, στη συνέχεια, επιλέξτε το κουμπί OK.\nΚάντε δεξί κλικ στο κείμενο της σύνδεσης ή την εικόνα και, στη συνέχεια, επιλέξτε Κατάργηση σύνδεσης από το μενού συντόμευσης.\nΣημείωση: Δεν θα βλέπετε αυτήν την επιλογή για μια σύνδεση που δημιουργούνται αυτόματα από το OneNote. Για να καταργήσετε αυτόν τον τύπο σύνδεσης, επιλέξτε Επεξεργασία σύνδεσης και αλλάξτε το κείμενο για να εμφανίσετε, να είναι περιγραφικό κείμενο αντί για τη διεύθυνση URL. Για παράδειγμα το αλλάξετε από http://www.bing.com σε "Bing εμένα!". Μετά από αυτό, θα πρέπει να μπορούν να κάντε δεξί κλικ στη σύνδεση και να το καταργήσετε.


` LAMIA + STEREA NEWS: Εκλογές στην Τουρκία για ανάδειξη... Σουλτάνου!!!\nΕκλογές στην Τουρκία για ανάδειξη... Σουλτάνου!!!\nΟι εκλογές πλησιάζουν στην Τουρκία. Στις 7 Ιουνίου οι Τούρκοι θα κληθούν να επιλέξουν μια νέα κυβέρνηση και έναν νέο πρωθυπουργό που θα κυβερνήσει τη χώρα για τα επόμενα τέσσερα χρόνια. Στην πραγματικότητα, βέβαια, αυτό που καλούνται να επιλέξουν είναι αν επιθυμούν έναν εκλεγμένο σουλτάνο ή όχι.\nΟ πρόεδρος της χώρας, Ερντογάν, επιθυμεί πολύ περισσότερα από μια απλή νίκη και από την κοινοβουλευτική πλειοψηφία. Επιθυμεί το κόμμα του να κερδίσει τα 2/3 των εδρών στο κοινοβούλιο, ώστε να είναι δυνατή η αναθεώρηση του συντάγματος και κατ’ επέκταση η εφαρμογή του προεδρικού συστήματος στην Τουρκία.\nΟι εξουσίες του προεδρικού αξιώματος δεν είναι αρκετές για τον Ερντογάν. Είναι πανίσχυρος, αλλά θέλει επιπλέον ισχύ. Θέλει την απόλυτη ισχύ, θέλει να γίνει ο δημοκρατικά εκλεγμένος σουλτάνος μιας αναδυόμενης τουρκικής αυτοκρατορίας.\nΉδη ο Ερντογάν αγνοεί τον συνταγματικό του ρόλο και ασκεί πολιτική. Ο ίδιος δήλωσε πως επιθυμεί την εκλογή τουλάχιστον 400 βουλευτών του ΑΚΡ, από τους 550 που συγκροτούν το τουρκικό κοινοβούλιο, την ώρα που αρκούν 276 έδρες για να έχει ένα κόμμα την απόλυτη πλειοψηφία.\nΌμως χρειάζονται 330 βουλευτές για να κατατεθεί αίτημα δημοψηφίσματος για την εφαρμογή του προεδρικού συστήματος και 367 για να καταθέσουν αίτημα συνταγματικής αναθεώρησης χωρίς δημοψήφισμα. Το κυβερνών ΑΚΡ και ο Ερντογάν δεν παλεύουν για τις 276 έδρες, αλλά για τουλάχιστον 330, ώστε ο τελευταίος να αναδειχθεί σουλτάνος.\nΌλες οι δημοσκοπήσεις στην Τουρκία δείχνουν το ΑΚΡ να προηγείται. Θεωρείται βέβαιο πως θα είναι ο νικητής των εκλογών. Όμως αν και νικητής μπορεί να είναι και χαμένος. Αν το φιλοκουρδικό κόμμα HDP πιάσει το πλαφόν του 10% και εισέλθει στο κοινοβούλιο το ΑΚΡ, λαμβάνοντας το 40-45% των ψήφων, θα κερδίσει 280-310 έδρες, αριθμό δηλαδή μη επαρκή για να αλλάξει το τουρκικό σύνταγμα κατά τις επιθυμίες του σουλτάνου.\nΑν το HDP δεν κατορθώσει να περάσει το 10%, δεν θα κερδίσει καμία έδρα στο κοινοβούλιο και οι έδρες που θα κέρδιζε θα πάνε, λόγω του εκλογικού συστήματος, στο ΑΚΡ. Έτσι, κερδίζοντας τα αυτά ποσοστά, το ΑΚΡ μπορεί να κερδίσει τις 330 έδρες και, αλά τούρκα, να καταφέρει να προωθήσει την συνταγματική αναθεώρηση.\nΟ Ερντογάν έχει κερδίσει, από το 2002, εννέα εκλογικές αναμετρήσεις. Αυτό όμως δεν του αρκεί. Δεν θέλει καν να γίνει Ομπάμα. Θέλει να γίνει σουλτάνος, του οποίοι οι αποφάσεις θα εκτελούνται, χωρίς δικαστικό, συνταγματικό ή κοινοβουλευτικό έλεγχο.\nΟι Οθωμανοί σουλτάνοι δεν εκλέγονταν. Αν ο Ερντογάν επιτύχει θα είναι ακόμα λιγότερο διαχειρίσημος και ακόμα περισσότερο πολωτικός. Δεν θα είναι ο πρόεδρος όλων των Τούρκων, αλλά λιγότερων από τους μισούς, με το έτερο ήμισυ να τον μισεί περισσότερο από ποτέ.\nΑν αποτύχει πιθανότατα θα ξεσπάσει εσωκομματική σύγκρουση εντός του κόμματός του με πολλά, καθόλου ευχαριστημένα και μέχρι τώρα σιωπηλά στελέχη να ανάβουν φωτιές προς κάθε κατεύθυνση. Οι εκλογές της 7ης Ιουνίου είναι όλα ή τίποτα για τον Ερντογάν, ο οποίος είτε θα καταστεί ο πρώτος εκλεγμένος σουλτάνος, είτε θα παραμείνει ένας απλός πρόεδρος με δεμένα τα χέρια από το σύνταγμα.


Τουμανίδης Χρήστος – Εκδόσεις Έναστρον\n5,66€\t/ 1 item\nΟ Χρήστος Τουμανίδης γεννήθηκε τον Μάιο του 1952 στη Λιθαριά της Πέλλας, όπου έζησε τα πρώτα εννιά χρόνια της ζωής του. Το διάστημα 1962-1965 θα βρεθεί οικογενειακώς στη Νάουσα Ημαθίας, μια τριετία γεμάτη νέες εμπειρίες που καθόρισαν τη μετέπειτα ζωή του.\nΤο φθινόπωρο του 1965 εγκαταστάθηκε στην Αθήνα όπου ζει και δημιουργεί. Στον μαγικό χώρο της ποίησης μπήκε δειλά δειλά στα δεκαοχτώ του χρόνια. Σταθμός στη ζωή και την περαιτέρω πορεία του στην ποίηση υπήρξε η γνωριμία του με τον Γιάννη Ρίτσο (1974), κοντά στον οποίο μαθήτευσε στα βαθύτερα μυστικά της ποιητικής δημιουργίας.\nΣτα γράμματα εμφανίζεται επίσημα το 1978, με τη συλλογή του Αστάθμητα. Ανήκει στη λεγόμενη «Γενιά του ’70»


Σοβαρά επεισόδια στο ντέρμπι της Κορνοφωλιάς, έδειξε 4 κόκκινες ο διαιτητής! | SportsAddict.gr – Αθλητικά νέα της Θράκης\nHome ΠΟΔΟΣΦΑΙΡΟ ΕΠΣ ΕΒΡΟΥ Σοβαρά επεισόδια στο ντέρμπι της Κορνοφωλιάς, έδειξε 4 κόκκινες ο διαιτητής!\nPosted By: Κοσμάς Πανταζήςon: 18 Νοεμβρίου, 2019 20:55 In: ΕΠΣ ΕΒΡΟΥ, ΚΥΡΙΑ, ΠΟΔΟΣΦΑΙΡΟNo Comments\nΗ 8η αγωνιστική της Β’ κατηγορίας της ΕΠΣ Έβρου δεν ολοκληρώθηκε και με… τον καλύτερο τρόπο.\nΣτο ντέρμπι του Βορείου ομίλου μεταξύ Ένωσης Λυκόφης/Κορνοφωλιάς και Ατρόμητου Ασπρονερίου ο διαιτητής είχε να αντιμετωπίσει ένα σκληρό παιχνίδι κατά την διάρκειια του 90λέπτου, αλλά κυρίως τα όσα έγιναν μετά την λήξη της αναμέτρησης.\nΑς πάρουμε όμως τα πράγματα από την αρχή. Στο πρώτο ημίχρονο το οποίο ήταν πιο ήπιο σε σχέση με τα όσα ακολούθησαν, γηπεδούχοι ήταν αυτοί που πήραν κεφάλι στο σκορ χάρη σε τέρμα του Καφαμάνη στο 15′, ενώ ο Ατματζίδης ισοφάρισε στο 26′ σε 1-1. Στο β’ μέρος τα σκληρά μαρκαρίσματα κυριάρχησαν, με τον Παναγιωτίδη της Ένωσης να αντικρίζει την δεύτερη κίτρινη του ρέφερι στο 68′ για επικίνδυνο παιχνίδι και να αποβάλλεται. Στο 87′ ήταν η σειρά του τερματοφύλακα της Κορνοφωλιάς να αποβληθεί καθώς απέκρουσε την μπάλα με τα χέρια ενώ βρισκόταν εκτός της μεγάλης περιοχής.\nΜόλις ακούστηκε το τελευταίο σφύριγμα, φίλαθλοι της Κορνοφωλιάς εισήλθαν στον αγωνιστικό χώρο και προκλήθηκε συμπλοκή. Την στιγμή που οι διαιτητές αποχωρούσαν για τα αποδυτήρια ο τερματοφύλακας του Ατρόμητου Πουρζιτίδης επιτέθηκε με γροθιά σε διοικούντα της Κορνοφωλιάς και αποβλήθηκε με κόκκινη κάρτα. Τη δεύτερη κίτρινη του διαιτητή είδε και ο Δεμιράκος της Κορνοφωλιάς καθώς διαμαρτυρήθηκε σε πολύ έντονο ύφος στον ρέφερι της συνάντησης. Τα παραπάνω έχουν γραφεί και στο φύλλο αγώνα και πλέον αναμένονται οι σχετικές ποινές από την πειθαρχική επιτροπή της ΕΠΣ.\nTags: ΑΤΡΟΜΗΤΟΣ ΑΣΠΡΟΝΕΡΙΟΥΕΝΩΣΗ ΛΥΚΟΦΗΣ/ΚΟΡΝΟΦΩΛΙΑΣΕΠΣ ΕΒΡΟΥ\nΑΡΗΣ ΑΒΑΤΟΥ ΟΡΦΕΑΣ ΞΑΝΘΗΣ ΑΕ ΚΟΜΟΤΗΝΗΣ Α' ΕΠΣ ΘΡΑΚΗΣ ΓΑΣ ΚΟΜΟΤΗΝΗ SUPER LEAGUE ΕΠΣ ΘΡΑΚΗΣ ΠΑΝΘΡΑΚΙΚΟΣ ΕΘΝΙΚΗ ΟΜΑΔΑ ΛΕΥΚΙΠΠΟΣ ΞΑΝΘΗΣ ΕΠΣ ΕΒΡΟΥ ΕΘΝΙΚΟΣ ΑΛΕΞΑΝΔΡΟΥΠΟΛΗΣ FOXBET BET ΑΟ ΞΑΝΘΗ ΑΚΑΔΗΜΙΑ ΠΑΟΚ ΟΛΥΜΠΙΑΚΟΣ ΑΣΠΙΔΑ ΞΑΝΘΗΣ ΕΠΣ ΞΑΝΘΗΣ


4 πράγματα που πρέπει να κάνετε όταν ταξιδεύετε! 4 πράγματα που πρέπει να κάνετε όταν ταξιδεύετε! | Epirusblog.gr | Ιωάννινα Ήπειρος Ελλάδα\nΑν θέλετε να γνωρίσετε διαφορετικούς πολιτισμούς, να διευρύνετε τους ορίζοντές σας και να δείτε πώς ζουν οι άνθρωποι σε κάθε γωνιά του πλανήτη, τότε μία είναι η απάντηση: ταξιδέψτε!\nΤα ταξίδια δεν είναι μόνο αξιοθέατα και τα οφέλη τους είναι αμέτρητα. Αν αφήσετε τον εαυτό σας να βυθιστεί στις νέες εμπειρίες δεν θα βγείτε απλά πλουσιότεροι – θα αλλάξετε τελείως τη ζωή σας και τον τρόπο που αντιλαμβάνεστε τον κόσμο.\nΤο πρώτο βήμα είναι να τολμήσετε να βγείτε έξω από το comfort zone σας. Πολλοί από εμάς έχουμε την τάση να προσκολλόμαστε στην ίδια ρουτίνα όπου κι αν βρισκόμαστε.\nΞυπνάμε την ίδια ώρα, τρώμε τα ίδια φαγητά, ακούμε την ίδια μουσική, περνάμε την ημέρα κολλημένοι στην οθόνη του υπολογιστή ή του κινητού μας, έχουμε συγκεκριμένα χόμπι και είμαστε βέβαιοι ότι ξέρουμε ακριβώς τι μας αρέσει να κάνουμε και τι όχι.\nΌμως ταξιδεύοντας, μπορείτε να ανακαλύψετε νέα πράγματα για εσάς που ούτε καν σαν περνούσαν από το μυαλό.\nΠριν, λοιπόν, βρεθείτε σε μια χώρα με διαφορετικό πολιτισμό, το καλύτερο που έχετε να κάνετε είναι να πάρετε μαζί σας μια άδεια βαλίτσα την οποία θα γεμίσετε με καινούργια πράγματα.\nΑκόμα και οι έμπειροι ταξιδιώτες πάντα μένουν έκπληκτοι από το πόσο διαφορετικά πράγματα τρώνε οι άνθρωποι στις διάφορες χώρες του κόσμου. Μην αναζητάτε μόνο γεύσεις που σας είναι οικείες.\nΑν βρεθείτε στην Ισπανία, παραγγείλτε paella. Αν ξυπνήσετε στην Κολομβία, αναζητήστε τα arepas. Αν τριγυρνάτε στα αιγυπτιακά παζάρια, κάντε ένα διάλειμμα για molokhia.\nΚάθε γωνιά του πλανήτη έχει τις δικές της μοναδικές γεύσεις, με υλικά και αρώματα που δεν έχετε ξανασυναντήσει. Αυτό δε σημαίνει ότι δεν είναι υπέροχα! Η τοπική γαστρονομία λέει πολλά για τον πολιτισμό στον οποίο βρίσκεστε και είναι ένα πρώτο βήμα που και θα σας εξιτάρει και θα σας χαρίσει απρόσμενες απολαύσεις.\nExtra tip: Ακόμα κι αν διαθέτετε ένα αξιοσέβαστο budget, αποφύγετε τα εστιατόρια των τουριστικών περιοχών.\nΑκολουθήστε τους ντόπιους και δοκιμάστε το street food που προτιμούν κι εκείνοι ή ανακαλύψτε μαγαζάκια που κανένας τουριστικός οδηγός δεν έχει να σας προτείνει. Αυτό δεν θα συμβουλεύατε ένα τουρίστα που επισκέπτεται την Ελλάδα;\nΘα σας είναι πιο εύκολο ανοιχτείτε στην εμπειρία ενός διαφορετικού πολιτισμού αν καλλιεργήσετε την έμφυτη περιέργειά σας. Προσπαθήστε να μάθετε κάτι καινούριο, κάτι που δεν δοκιμάσατε ποτέ πριν.\nΜπορείτε να ακολουθήστε τα βήματα της ιερής τελετουργίας του τσαγιού στην Ιαπωνία, να κάνετε μαθήματα manga, να μάθετε τη γλώσσα της χώρας που θέλετε να επισκεφτείτε για να επικοινωνείτε καλύτερα με τους ντόπιους, να δοκιμάσετε το ταλέντο σας στο γιουκαλίλι ή το τσέμπαλο, ή ακόμα και να εξασκηθείτε στους κανόνες και τις στρατηγικές του μπλακτζάκ.\nΔεν έχει σημασία. Το σημαντικό είναι να είστε ανοιχτοί σε πράγματα που ποτέ δεν είχατε φανταστεί τον εαυτό σας να κάνει. Αργά ή γρήγορα θα βρείτε κάτι που σας ταιριάζει και θα ανακαλύψετε μια πόρτα που οδηγεί σε έναν τελείως διαφορετικό κόσμο.\nΠότε ήταν η τελευταία φορά που ακούσατε κάτι που δεν είναι αποθηκευμένο στις αγαπημένες σας playlist; Τίποτα δεν συγκρίνεται με τη μαγεία της μουσικής και τίποτα δεν θα σας φέρει πιο κοντά σε έναν άλλο πολιτισμό από το να την αφήσετε να γίνει κομμάτι σας.\nΌπου κι αν ταξιδεύετε, βγάλτε τα ακουστικά και αφουγκραστείτε τους ήχους του τόπου στον οποίο βρίσκετε. Τους ξένους ρυθμούς, τους ήχους άγνωστων μουσικών οργάνων στους δρόμους και τα στενά των πόλεων.\nΑκολουθήστε τους ντόπιους στα φεστιβάλ, δοκιμάστε τα φαγητά τους, σιγομουρμουρήστε τη μουσική ακόμα κι αν δεν έχετε ιδέα τι λένε οι στίχοι, λικνιστείτε μαζί τους στο ρυθμό χωρίς να ξέρετε τα βήματα.\nΘα εκπλαγείτε με το πόσο εύκολα ξεπερνιούνται τα γλωσσικά εμπόδια όταν η επικοινωνία στηρίζεται στην κοινή διασκέδαση.\nΔεν εννοούμε να τους προσβάλετε προσποιούμενοι ότι γνωρίζετε τα πάντα για εκείνους και τη χώρα τους και προσπαθώντας να μιμηθείτε κάθε πτυχή της ζωής τους.\nΕννοούμε να εκφράσετε ένα ειλικρινές ενδιαφέρον για τον πολιτισμό τους, να σέβεστε τα ήθη και έθιμα που δεν καταλαβαίνετε και να προσπαθήσετε σιγά σιγά να κάνετε γνωριμίες που θα σας φέρνουν όλο και πιο κοντά στην παράδοση του τόπου.\nΥπάρχουν χώρες που είναι πασίγνωστες για τη φιλοξενία τους, αλλά παντού μπορείτε να γνωρίσετε κόσμο και – γιατί όχι;- να αποκτήσετε νέους φίλους.


«Καζάνι που βράζει» η Καταλονία - Χιλιάδες διαδηλωτές στους δρόμους της Βαρκελώνης (vid) | Newsbomb\n21 Οκτωβρίου 2017 19:18\n— Oriol Junqueras (@junqueras) 21 Οκτωβρίου 2017\nΑπό την πλευρά της, η Αντα Κολάου, η δήμαρχος της Βαρκελώνης, έκανε λόγο για «μια σοβαρή επίθεση» στην καταλανική αυτονομία ενώ κάλεσε τον κόσμο να βγει στους δρόμους και να διαμαρτυρηθεί ειρηνικά.\nΝωρίτερα, ο Μαριάνο Ραχόι ενέκρινε την εφαρμογή του Άρθρου 155 που επιτρέπει στην κυβέρνησή του να ανακαλέσει κάποιες εξουσίες από την Καταλονία. Την ίδια ώρα, «ξήλωσε» την καταλανική βουλή και προκήρυξε εκλογές σε έξι μήνες.\nΥπενθυμίζεται ότι η ο ηγέτης της περιφέρειας, Κάρλες Πουτζδεμόν, πρόκειται να εκφωνήσει σήμερα στις 22.00 (ώρα Ελλάδας) ομιλία, απαντώντας στην απόφαση της Μαδρίτης.\nΔείτε LIVE εικόνα από το σημείο!


Μύκονος: Ο 17χρονος χτύπησε τη μητέρα του γιατί συνευρέθηκε ερωτικά με συμμαθητή του, λέει μάρτυρας - ΣΥΝΕΙΔΗΣΗ\nΣΥΝΕΙΔΗΣΗΚοινωνικα ΝεαΜύκονος: Ο 17χρονος χτύπησε τη μητέρα του γιατί συνευρέθηκε ερωτικά με συμμαθητή του, λέει μάρτυρας\n21 Ιούν 2022 10:53 21 Ιούν 2022 ΣΥΝΕΙΔΗΣΗ Κοινωνικα Νεα\nΠερισσότερες λεπτομέρειες βλέπουν το φως της δημοσιότητας σχετικά με το ασύλληπτο σκηνικό που εκτυλίχθηκε στα Ματογιάννια της Μυκόνου, με 17χρονο, σε έξαλλη κατάσταση, να χτυπά τη μητέρα του.\nΣύμφωνα με πληροφορίες του, ο 17χρονος επιτέθηκε στη μητέρα του με μπουνιές και γροθιές, ενώ εκτόξευε εναντίον της βρισιές και κατάρες. «Εύχομαι να βγάλεις τον καρκίνο», φέρεται να της είπε μεταξύ των άλλων πριν της επιτεθεί. Στη συνέχεια, πήγε αιμόφυρτη στην Αστυνομία, όπου υπέβαλλε μήνυση εναντίον του γιου της.\nΜια γυναίκα που βρισκόταν στο σημείο του Αστυνομικού Τμήματος Μυκόνου την ώρα που η 44χρονη μητέρα πήγε να καταγγείλει τον ξυλοδαρμό από τον ίδιο της το γιο, μετέφερε τα όσα άκουσε να διαδραματίζονται. «Το παλικάρι πράγματι χτύπησε τη μητέρα του σύμφωνα με τα όσα έλεγαν. Τη χτύπησε μάλιστα γιατί την έπιασε σε ερωτική επαφή με συνομήλικό του, συμμαθητή του…. Έτυχε να είμαι στο αστυνομικό τμήμα από έξω όταν πήγε η γυναίκα και άκουσα τα όσα έγιναν. Περνούσα από εκεί γιατί πήγαινα στις τουαλέτες που έχει στο τμήμα από πίσω και βασικά είχε μαζευτεί ένα σωρό κόσμος εκεί. Ο 17χρονος μάλιστα νομίζω πως δεν είχε φύγει από το νησί όπως γράφτηκε. Ήταν εκεί στο Αστυνομικό Τμήμα», είπε αυτόπτης μάρτυρας.\nΟ νεαρός έχοντας αδυναμία στον βιολογικό του πατέρα, ο οποίος έχει 67% αναπηρία και σκλήρυνση κατά πλάκας, αμέσως αντέδρασε και χειροδίκησε τη μητέρα του. Η 44χρονη πήγε στη Μύκονο διακοπές μαζί με τα τρία παιδιά της, τον 15χρονο και 17χρονο οι οποίοι είναι από τον ίδιο πατέρα και την 4χρονη κόρη της η οποία είναι από άλλον γάμο. Στο νησί ήταν μαζί τους και ο νέος σύντροφος της γυναίκας ο οποίος κατάγεται από την Ιρλανδία.\nΜάλιστα, της είπε: «Εύχομαι να βγάλεις τον καρκίνο». Ωστόσο, δεν αρκέστηκε στη φραστική επίθεση αλλά όρμησε και της έριξε τρεις μπουνιές στο πρόσωπο.\nΠηγή: thebest.gr με πληροφορίες από cycladeslive.gr


Ελληνίδα στο Τέξας "λυγίζει" για τον τυφώνα Χάρβεϊ (vid) | Pagenews.gr\npagenews.gr / Κόσμος / Ελληνίδα στο Τέξας «λυγίζει» για τον τυφώνα Χάρβεϊ (vid)\nΓια τον τυφώνα Χάρβεϊ και όσα ζουν οι κάτοικοι του Τέξας μίλησε Ελληνίδα δημοσιογράφος στον ΑΝΤ1, με τις περιγραφές της να είναι συγκλονιστικές.\n28 Αυγούστου 2017, 19:33 28 Αυγούστου 2017, 19:33\nΟ τυφώνας Χάρβεϊ σαρώνει το Τέξας και οι πολίτες βιώνουν δραματικές ώρες. Η Ελληνίδα δημοσιογράφος, Ρούλα Κατσαούνη, η οποία βρίσκεται εκεί μίλησε στον ANT1 για τις συγκλονιστικές στιγμές που περνάνε οι κάτοικοι.\n«Αν μπορείς να πάρεις ανάσα κάτσε εκεί μέχρι να μπορέσουμε να πιάσουμε. Σε αυτούς που δεν μπορούν να πάρουν ανάσα, που είναι κάτω από το νερό, σε αυτούς θα πάμε πρώτα», τόνισε. Οι μετεωρολόγοι προβλέπουν ότι ο τυφώνας θα συνεχίσει να σπέρνει το χάος και τις επόμενες ημέρες, ενώ ήδη μετρά οκτώ νεκρούς.\nΤέξας: Ο Χάρβεϊ είναι η χειρότερη καταστροφή στην ιστορία του


Βρήκαν οστά στην «αυλή» του Κόμη Δράκουλα | Otherside.gr\n12 Ιανουαρίου 2013 Κόσμος, Παράξενα\nΜια κατολίσθηση είχε ως αποτέλεσμα να έρθουν στην επιφάνεια από το νεκροταφείο που ενέπνευσε τον Bram Stoker. Τι δήλωσε η ηγουμένη της εκκλησίας St Mary’s;\nΞυπνούν αναμνήσεις από τις πράξεις και τα έργα του Κόμη δράκουλα… Ανθρώπινα οστά έχουν βγει στην επιφάνεια από νεκροταφείο δίπλα στην εκκλησία του Whitby μετά από κατολίσθηση που προκάλεσε ισχυρή βροχόπτωση στην περιοχή.\nΣτον λόφο όπου υπήρξε η κατολίσθηση είναι χτισμένη η εκκλησία St Mary’s η οποία έχει συνδεθεί με το όνομα του Κόμη Δράκουλα. Ακριβώς δίπλα στην εκκλησιά που κατασκευάστηκε το 1100 υπάρχει το νεκροταφείο που ενέπνευσε τον Bram Stoker για να γράψει το γνωστό μυθιστόρημα τρόμου.\nΗ ηγουμένη της εκκλησίας Canon David Smith τόνισε “Το νεκροταφείο ήταν κλειστό για πάνω από έναν αιώνα, οπότε, έχουν εκτεθεί μόνο οστά και τίποτα άλλο. Τα συλλέγουμε και τα ξανατοποθετούμε στο χώμα της ίδιας αυλής, αλλά από την αντίθετη πλευρά, μακριά από τον γκρεμό”.\nΗ ηγουμένη τονίζει ότι “Η εκκλησία είναι ένα διατηρητέο κτήριο. Πολιτικοί μηχανικοί εργάζονται για να λύσουν το πρόβλημα. Θα ήταν τεράστια απώλεια για την ενορία μας αλλά και για την περιοχή μας αν τυχόν η St Mary’ καταρρεύσει. Ελπίζω να επισκευαστεί όσο γίνεται η ζημιά μέχρι το Σάββατο ώστε να καταφέρουμε να περισώσουμε όσα περισσότερα μπορούμε”.\nΤα περίεργα αυτά μαγιό φοριούνται στην Κίνα για έναν πολύ συγκεκριμένο λόγο


Βρετανοί επιστήμονες θέλουν να επιμολύνουν εθελοντές με τον ιό SARS-CoV-2\nΚαι στο παρελθόν έχουν χρησιμοποιηθεί εθελοντές για την παρασκευή εμβολίων κατά της γρίπης και της ελονοσίας.\nΜε στόχο την κατανόηση της δράσης του κορωνοιού, η Μ. Βρετανία θέλει να επιμολύνει σκόπιμα εθελοντές με τον παθογόνο μικροοργανισμό. Πρόκειται για την πρώτη επονομαζόμενη μελέτη παγκοσμίως „Human Challenge” που προορίζεται για τον ιό SARS-CoV-2.\nΣτην μελέτη θα συμμετάσχουν 90 εθελοντές ηλικίας 18-30 ετών, οι οποίοι θα εκτεθούν σε ένα "ασφαλές και ελεγχόμενο περιβάλλον", όπως ανακοινώθηκε χαρακτηριστικά.\nΓια την μελέτη αναζητήθηκαν,νέοι και υγιείς άνθρωποι. Οι εθελοντές δεν θα έχουν εμβολιαστεί προηγουμένως.\nΤο όλο Projekt λέγεται πως θα ξεκινήσει την ερχόμενη εβδομάδα. Θέλουν μεταξύ άλλων να βρουν πως αντιδρά το ανοσοποιητικό στον ιό και πως οι επιμολυσμένοι τον περίγυρο. Η μελέτη θα παίξει κεντρικό ρόλο στην εξέλιξη των εμβολίων.\nΣε ακόλουθες μελέτες οι εθελοντές θα μπορούσαν να εμβολιαστούν με μία νέα δραστική ουσία και μετά να εκτεθούν στον ιό. Αυτή η πρακτική έχει το πλεονέκτημα κατά την διαδικασία της δοκιμής, στο ότι μπορεί να δοκιμαστεί με αποτελεσματικό τρόπο συγκριτικά η δράση.\nΗ συνήθης διαδικασία προβλέπει εντούτοις, τον εμβολιασμό δέκα χιλιάδων ατόμων για να διαφανεί αν επιμολύνονται λιγότεροι άνθρωποι με φυσικό τρόπο απ΄ότι σε μια εμβολιασμένη ομάδα ελέγχου.\nΣτις μελέτες – δοκιμές "Human Challenge" , όπου εκτείθενται σε έναν παθογόνο μικροοργανισμό υγιείς άνθρωποι, χρησιμοποιήθηκαν και στο παρελθόν άνθρωποι π.χ για την εξέλιξη των εμβολίων κατά της γρίπης και της ελονοσίας.\nΩστόσο τότε χορηγούνταν στους εθελοντές - διαφορετικά απ΄ότι στην σχεδιαζόμενη βρετανική μελέτη – μία εν δυνάμει δραστική ουσία.\nΗ Μ. Βρετανία συγκαταλέγεται ανάμεσα στις χώρες που έχουν πληγεί σοβαρά από την πανδημία του κορωνοιού. Σύμφωνα με τα διαθέσιμα στοιχεία, περισσότεροι από 115.00 ανθρωποι έχουν πεθάνει από την COVID-19.\nΕδώ και δύο μήνες γίνεται μαζικός εμβολιασμός. Μέχρι τώρα σε όλη την χώρα έχουν λάβει την πρώτη δόση εμβολίου πςρισσότεροι από 15,5 εκατ. άνθρωποι. Για την απόλυτη προσυτασία όμως είναι αναγκαίος ένας δεύτερος εμβολιασμός. Μέχρι τώρα έχουν εμβολιαστεί για δεύτερη φορά περίπου 550.000 άνθρωποι.\nSARS σοβαρό οξύ αναπνευστικό σύνδρομο, Γρίπη


Το Γάλλο ηθοποιό Ολιβιέ Μαρτίνεζ παντρεύτηκε η Χάλι Μπέρι – Σκάι Πάτρας\nΤο Γάλλο ηθοποιό Ολιβιέ Μαρτίνεζ παντρεύτηκε η Χάλι Μπέρι\nAuthor 04:50 16 Ιουλίου, 2013\nΗ 46χρονη ηθοποιός, η οποία είναι έγκυος, γνωρίστηκε με τον 47χρονο γάλλο συνάδελφό της στο Παρίσι το 2010 στα γυρίσματα του θρίλερ Dark Tide. Αυτός είναι ο τρίτος γάμος για την Μπέρι.\nΗ τελετή πραγματοποιήθηκε στο Σατό ντε Κοντ στην Βαλερί της Βουργουνδίας, σύμφωνα με τη γαλλική ιστοσελίδα με ειδήσεις από τον καλλιτεχνικό χώρο Pure People. Τον πολιτικό γάμο ακολούθησε θρησκευτική τελετή σε εξωκκλήσι του χωριού.\nΟι προσκεκλημένοι ήταν περίπου 60, σύμφωνα με το δημοσίευμα, περιλαμβανομένης της πεντάχρονης κόρης της ηθοποιού Νάιλα.\nΗ Μπέρι ήταν παντρεμένη με τον παίκτη του μπάσκετ Ντέιβιντ Τζάστις και τον τραγουδιστή Ερικ Μπένετ. Το 2010 χώρισε ύστερα από πέντε χρόνια σχέσης με το μοντέλο Γκαμπριέλ Ομπρί με τον οποίο έχει αποκτήσει την κόρη της.\nΓια τον Μαρτίνεζ αυτός είναι ο πρώτος γάμος.


Η NOVA παρουσίασε τα πρωταθλήματα ποδοσφαίρου, μπάσκετ και βόλεϊ! - pressaris.gr\nΗ NOVA παρουσίασε τα πρωταθλήματα ποδοσφαίρου, μπάσκετ και βόλεϊ!\nΚοινή συνέντευξη Τύπου για την συνεργασία των καναλιών Novasports, με τη Super League, τον ΕΣΑΚΕ και την ΕΣΑΠ πραγματοποιήθηκε το βράδυ της Πέμπτης (25/7), με τον Γιώργο Χαλβατζάκη να τονίζει ότι με τη συμφωνία με την τηλεόραση της Nova, η επιτυχία είναι εγγυημένη.\nΓια πρώτη φορά τα τρία μεγαλύτερα ομαδικά αθλήματα, το ποδόσφαιρο, το μπάσκετ και το βόλεϊ, κάθισαν στο ίδιο τραπέζι, έχοντας ως κοινό παρονομαστή τα κανάλια Novasports.\nΣτην έναρξη της βραδιάς, παρουσιάστηκε η νέα καμπάνια των καναλιών Novasports, με πρωταγωνιστή το Γιάννη Στάνκογλου, η οποία προσεγγίζει με συναισθηματικό τρόπο τι σημαίνει η ομάδα για τον Έλληνα φίλαθλο. Το νέο σλόγκαν, «Novasports. Όλα για την ομάδα σου», αναδεικνύει τη μοναδικότητα των αθλητικών καναλιών της Nova, καθώς μέσα από αυτά, οι έλληνες φίλαθλοι θα μπορούν να βλέπουν την ομάδα τους, όπου και αν παίζει και να απολαύσουν μοναδικές στιγμές με γκολ, τρίποντα και καρφιά.\nΠρώτη το λόγο πήρε η Κατερίνα Κασκανιώτη, Διευθύντρια Πλατφόρμας και Περιεχομένου, η οποία έκανε λόγο για τη νέα σεζόν στα κανάλια Novasports. «Είμαστε πολύ χαρούμενοι που ξεκινάμε τη νέα σεζόν παρέα με τα τρία κορυφαία αθλήματα της χώρας. Συνολικά 22 πόλεις θα φιλοξενήσουν τις 44 ομάδες που θα συμμετάσχουν στην Super League, Basket League, Volleyleague, με κοινό παρονομαστή τα κανάλια Novasports!». Στη συνέχεια μίλησε για τις εκπομπές που θα πλαισιώνουν τη νέα σεζόν το καλύτερο αθλητικό πρόγραμμα, μεταξύ των οποίων η νέα μαραθώνια ζώνη της Κυριακής με τίτλο «Παίζουμε Ελλάδα», για την δυναμικότητα της δημοσιογραφικής ομάδας, καθώς και για τη νέα υπηρεσία Nova GO που θα δίνει τη δυνατότητα να «είσαι με την ομάδα σου παντού» όπως χαρακτηριστικά είπε.\nΣτη συνέχεια, το λόγο πήρε το «νέο μέλος» της οικογένειας των καναλιών Novasports, ο Πρόεδρος του ΕΣΑΚΕ, Γιώργος Χαλβατζάκης, ο οποίος αναφερόμενος στην συμφωνία με τα κανάλια Novasports επισήμανε: «Με τη συμφωνία με την τηλεόραση της Nova, το μπάσκετ βρήκε ένα σταθερό και σίγουρο λιμάνι για να προφυλαχθεί αυτούς τους δύσκολους καιρούς. Ο επαγγελματισμός, η συνέπεια και το όραμα των ανθρώπων της πρώτης ελληνικής συνδρομητικής τηλεόρασης αποτελούν εγγύηση επιτυχίας αναφορικά με τη συνεργασία μας».\nΟ Πρόεδρος της ΕΣΑΠ, Παντελής Ταρνατόρος, τόνισε μεταξύ άλλων: «Η ΕΣΑΠ και η Nova συνεχίζουν την επιτυχημένη συνεργασία τους για ακόμη μια τριετία και αυτό είναι η φυσιολογική εξέλιξη μιας σχέσης στην οποία μόνον θετικά στοιχεία μπορούμε να βρούμε. Το Πρωτάθλημα της Α1 Ανδρών στο βόλεϊ βρήκε τον κατάλληλο συνεργάτη να «μπει» στα σπίτια των Ελλήνων, ακόμη πιο ποιοτικά και να δείξει ότι αξίζει να είναι μια από τις επιλογές της πλειοψηφίας των φίλων του αθλητισμού στην χώρα μας. Μπράβο στην Nova που σε αυτές τις στιγμές «επενδύει» στην Ελλάδα και στο πιο υγιές κομμάτι αυτής που είναι ο αθλητισμός και η συνεργασία με τα τρία κορυφαία πρωταθλήματα της χώρας το αποδεικνύει αυτό».\nΣτη συνέχεια, το λόγο πήρε ο Πρόεδρος της Super League, Γιάννης Μώραλης, ο οποίος είπε χαρακτηριστικά: «H επέκταση της κεντρικής διαχείρισης τηλεοπτικών δικαιωμάτων για δύο επιπλέον αγωνιστικές περιόδους αποτελεί μια σημαντική συμφωνία μεταξύ της Super League και της Nova, καθώς μάς δημιουργεί ένα ασφαλές οικονομικό περιβάλλον δίνοντάς μας ταυτόχρονα τη δυνατότητα καλύτερου προγραμματισμού. Ο αποκλειστικός τηλεοπτικός μεταδότης των αγώνων της κορυφαίας επαγγελματικής κατηγορίας της χώρας μας, ως στρατηγικός εταίρος της διοργανώτριας αρχής, στέκεται αρωγός σε όλες τις προσπάθειες αναβάθμισης του ποδοσφαίρου και από κοινού ευελπιστούμε ότι σταδιακά όλοι οι φίλαθλοι, ανεξαρτήτως συλλογικής προτίμησης, μέσα από κοινές προσπάθειες, θα βλέπουν καλύτερο θέαμα και θα απολαμβάνουν καλύτερες υπηρεσίες και στα γήπεδα αλλά και τηλεοπτικά.»\nΤέλος, το λόγο πήρε ο Διευθύνων Σύμβουλος της Forthnet, Πάνος Παπαδόπουλος, ο οποίος μίλησε για την στρατηγική επιλογή της εταιρείας να επενδύσει Ελλάδα και σε ότι παρουσιάζει μεγαλύτερο ενδιαφέρον για τον Έλληνα φίλαθλο. Ο κ. Παπαδόπουλος έκανε ιδιαίτερη μνεία στη νέα αγορά 3Play λέγοντας χαρακτηριστικά: «Η αγορά 3Play είναι μία αγορά που εμείς δημιουργήσαμε και παρουσιάζει μεγάλα περιθώρια ανάπτυξης καθώς διαρκώς μεγαλώνει. Η Nova είναι ο μεγαλύτερος πάροχος 3Play προσφέροντας ολοκληρωμένες λύσεις ποιοτικής οικιακής ψυχαγωγίας και αξιόπιστης επικοινωνίας σε προσιτή τιμή». Στη συνέχεια, αναφέρθηκε στα κανάλια Novasports και τους ανθρώπους που τα πλαισιώνουν με την εμπειρία και τεχνογνωσία κοντά 20 χρόνων. Όλα αυτά σε συνδυασμό με το καλύτερο αθλητικό περιεχόμενο είναι που κάνουν τα κανάλια Novasports να είναι τα κορυφαία αθλητικά κανάλια της χώρας.\nΤέλος, ο κ. Παπαδόπουλος σημείωσε με νόημα: «Από το 1994 μέχρι σήμερα έχουμε επενδύσει στον ελληνικό αθλητισμό πολλές εκατοντάδες εκατομμύρια ευρώ. Χτίζουμε μακρόχρονες σχέσεις εμπιστοσύνης και αυτό αποδεικνύεται και από την επέκταση της συμφωνίας μας με τη Super League και τη Volleyleague. Το ίδιο σκοπεύουμε να κάνουμε και με τη Basket League που από φέτος καλωσορίζουμε στα κανάλια Novasports!».\nΣΧΕΤΙΚΑNova, ΕΣΑΚΕ, Σουπερλίγκα\nΟ κόσμος ζεσταίνεται! Πάνω από 3.500 εισιτήρια με Ρόμα, πάνω από 3.000 τα διαρκείας!\nΠέρασε στην παράταση η Ξάνθη, επόμενος αντίπαλος η Σταντάρ Λιέγης


Ηλεκτρονικό γλειφιτζούρι που έχει τέσσερις γεύσεις | Espresso\nΗλεκτρονικό γλειφιτζούρι που έχει τέσσερις γεύσεις\nΗ ανακάλυψη που γλυκαίνει όσους είναι σε δίαιτα.\nΕίστε σε δίαιτα και θέλετε -όσο τίποτα- ένα γλυκό; Δεν είστε σε δίαιτα, αλλά η τούρτα που διαφημίζει η τηλεόραση σας «κολάζει»; Σύντομα θα μπορείτε να γευτείτε -έστω γλείφοντας- ό,τι σας απαγορεύει ο διαιτολόγος σας ή ό,τι λαχταριστό δείτε στην τηλεόραση, νιώθοντας την απόλυτη απόλαυση αλλά χωρίς θερμίδες και λιπαρά.\nΓια την ακρίβεια, αυτό που θα γλείφετε είναι ένα ασημένιο ηλεκτρόδιο, το οποίο θα μεταφέρει στη γλώσσα σας όποια γεύση θέλετε, ώστε να «κοροϊδέψετε» την επιθυμία σας. Θα έχετε δοκιμάσει κάποια γεύση, χωρίς να το έχετε κάνει στην πραγματικότητα.\nΤο ηλεκτρονικό γλειφιτζούρι, όπως το λένε οι ερευνητές του πανεπιστημίου της Σιγκαπούρης που βρίσκονται πίσω από την ανακάλυψη, θα μπορεί να βοηθήσει τόσο ανθρώπους που βρίσκονται σε διατροφή ή πάσχουν από διαβήτη, οπότε απαγορεύεται να τρώνε τα πάντα, όσο και τις εταιρίες διαφήμισης τροφίμων και ποτών.\nΤο ηλεκτρόδιο, που θα συνδέεται με τον υπολογιστή ή την τηλεόραση, θα «μεταδίδει» τη γεύση του διαφημιζόμενου προϊόντος στη γλώσσα του «πελάτη».\nΗ διαδικασία φαντάζει δύσκολη, ωστόσο είναι πολύ απλή. Πίσω απ’ όλα κρύβεται η προσπάθεια ελέγχου του κέντρου γεύσης της γλώσσας. Αυτό μπορεί να ξεχωρίσει τις τέσσερις βασικές γεύσεις, δηλαδή το γλυκό, το ξινό, το πικρό και το αλμυρό. Το ηλεκτρονικό γλειφιτζούρι σε αυτή τη φάση της δημιουργίας του μεταφέρει τις τέσσερις βασικές γεύσεις. Ωστόσο οι επιστήμονες προσπαθούν να δημιουργήσουν συνδυασμούς των γεύσεων αυτών, ώστε να φθάσουν στη μετάδοση πολλών διαφορετικών.\nΗ λειτουργία του γλειφιτζουριού μπορεί να ενταχθεί μια μέρα στο μενού των συσκευών που χρησιμοποιούμε καθημερινά, οπότε η γεύση παγωτού φράουλα ή ζεστής σοκολάτας να βρίσκεται στο κινητό ή την οθόνη του υπολογιστή μας.


Οι κομπίνες της πανδημίας - News Quake\nΑρχική Κόσμος Οι κομπίνες της πανδημίας\nΦυσικά η εγκληματική δράση των επιτήδειων της πανδημίας δεν περιορίζεται μόνο στο Μεξικό. Στη Γερμανία χιλιάδες μάσκες προστασίας έχουν κλαπεί από νοσοκομεία. Στο Βιετνάμ οι αρχές εντόπισαν φαινόμενα αισχροκέρδειας σε περισσότερες από 5.000 ιστοσελίδες που προσέφεραν μάσκες και αντισηπτικά υγρά. Μία εταιρεία κατασκεύαζε μάσκες προστασίας από …χαρτί υγείας, ενώ άλλες είχαν «πουλήσει» ανύπαρκτο προστατευτικό εξοπλισμό σε χιλιάδες ανθρώπους στις ΗΠΑ μέσω διαδικτύου. Μία άλλη κομπίνα έγινε μόδα στις Φιλιππίνες, όπου απατεώνες οργάνωσαν «μαραθώνιο φιλανθρωπίας» για τους ανθρώπους που έχασαν τη δουλειά τους εν μέσω πανδημίας και καλούσαν τους ενδιαφερόμενους να στείλουν τον οβολό τους σε Μη Κυβερνητικές Οργανώσεις που …δεν υπάρχουν. Σε μία άλλη παραλλαγή οι επιτήδειοι πωλούσαν «ιερό οινόπνευμα» για την καταπολέμηση του κοροναϊού και άλλα παρεμφερή προϊόντα που διέθεταν την κατάλληλη ευλογία. Η Καθολική Εκκλησία αναγκάστηκε να παρέμβει, για να ξεκαθαρίσει ότι «ιερό οινόπνευμα» δεν υπάρχει…\nΝέα φαινόμενα παραβατικότητας ξέσπασαν στη Νότια Αφρική μετά την απαγόρευση κυκλοφορίας που επιβλήθηκε το 2020, σε συνδυασμό με απαγόρευση της πώλησης καπνού και αλκοόλ στα καταστήματα. Κάποιοι άρχισαν τις λεηλασίες καταστημάτων, άλλοι επιδόθηκαν στο λαθρεμπόριο. Στη μαύρη αγορά άρχισαν να κυκλοφορούν προϊόντα αμφίβολης ποιότητας. Ο συγγραφέας Μαξ Ντουπρέ κάνει λόγο για το «μεγαλύτερο κύμα εγκληματικότητας στην ιστορία της Νότιας Αφρικής», επισημαίνοντας ότι εκατομμύρια πολίτες έφτασαν στο σημείο να παραβούν τον νόμο για πρώτη φορά. Και όλα αυτά όταν η συνήθης εγκληματικότητα παρουσιάζει μείωση κατά 40% λόγω κορoνοϊού. Την ίδια στιγμή ωστόσο εκτοξεύεται στα ύψη η εγκληματικότητα που σχετίζεται με την παραγωγή και προμήθεια ειδών πρώτης ανάγκης, όπως οι μάσκες και ο υπόλοιπος προστατευτικός εξοπλισμός.\nΘορυβημένος από τις εξελίξεις ο πρόεδρος της Νότιας Αφρικής Σύριλ Ραμαφόζα προειδοποιούσε από τον περασμένο Αύγουστο ότι «τα φαινόμενα διαφθοράς στη διάρκεια μίας εθνικής καταστροφής αποτελούν εγκλήματα ιδιαιτέρως ειδεχθή, οι υπαίτιοι θα εντοπιστούν και θα τιμωρηθούν σκληρά». Αλλά αυτό δεν είναι εύκολο. Πολλές φορές οι άνθρωποι σε θέσεις κλειδιά είναι εκείνοι που πλουτίζουν παράνομα για να εξυπηρετήσουν τους επιτήδειους- για παράδειγμα αποδεχόμενοι δωροδοκίες, ώστε να εξασφαλίσουν την πρόσβαση σε φάρμακα και πλαστά πιστοποιητικά. «Ο κορoνοϊός δεν προκαλεί μόνο μία πολιτική και οικονομική κρίση, αλλά και μία κρίση διαφθοράς» λέει η επικεφαλής της Διεθνούς Διαφάνειας Ντέλια Φερέιρα Ρούμπιο.\nΠροηγούμενο άρθροΑυτός είναι ο 15χρονος που μήνυσε γνωστό σκηνοθέτη για βιασμό


Πάμε στοίχημα: Oρεκτικό για το κουπόνι που έρχεται | BetCatalog\nΖέσταμα για το κουπόνι στοιχήματος του Σαββατοκύριακο\nΟι μεσοβδόμαδες υποχρεώσεις των ομάδων για το Champions League και το Europa League ανήκουν πια στο παρελθόν και οι παίκτες του στοιχήματος στρέφουν την προσοχή τους στις αναμετρήσεις που έπονται. Σήμερα Παρασκευή το πρόγραμμα έχει σαφώς μικρότερο ενδιαφέρον, αλλά μπορεί κάλλιστα να αποτελέσει το ορεκτικό για το κουπόνι που έρχεται. Πάμε να δούμε τι έχουμε ξεχωρίσει στο πάμε στοίχημα:\nΠαιχνίδι με γκολ στην Γερμανία\nΣάλκε – Ουνιόν Βερολίνου: Όσο αποδοτική είναι εκτός έδρα η Σάλκε, τόσο προβληματική είναι η εικόνα της στα εντός έδρας, όπου έρχεται από τρεις σερί ισοπαλίες. Με 22 βαθμούς είναι στο -3 από την κορυφή, αλά θα μπορούσε με λίγη προσοχή να είναι ακόμα ψηλότερα. Οι φιλοξενούμενοι βρίσκονται στην καλύτερη κατάστασή τους φέτος και έρχονται από πέντε σερί νίκες σε ισάριθμα ματς. Εκτός έδρας κέρδισε Μάϊντζ και Φράιμπουργκ στα δύο τελευταία και δείχνει ικανή να κάνει τη ζημιά. Αμφότερες οι ομάδες έχουν το εύκολο γκολ και θεωρώ ότι το over 2,5 (1,80) έχει καλές πιθανότητες στις στοιχηματικές πλατφόρμες\nΌσναμπρικ – Αμβούργο: Οι φιλοξενούμενοι μοιράζονται την κορυφή της βαθμολογίας με την Μπίλεφελντ, αλλά εκτός έδρας δυσκολεύονται πολύ τη φετινή σεζόν. Μετρούν έξι ισοπαλίες στα τελευταία επτά ματς και απέναντι στην σκληροτράχηλη άμυνα της Όσναμπρικ, μόνο εύκολα δεν θα είναι τα πράγματα. Οι γηπεδούχοι μετρούν τέσσερα σερί under στα τελευταία πέντε και απέναντι σε ομάδες μεγαλύτερης δυναμικότητας έχουν πάντα ως πρώτο στόχο το μηδέν. Θεωρώ φαβορί τους φιλοξενούμενους, αλλά νομίζω ότι το under 2,5 (1,97) είναι value for bet.\nΓεμάτα δίχτυα στην Δανία\nΛίνγκμπι – Νόρτζελαντ: Οι δύο ομάδες έχουν ίδιους στόχους στο πρωτάθλημα, αλλά και οι δύο προς το παρών βρίσκονται εκτός της πρώτης εξάδας. Η Λίγκμπι έχει δύο νίκες εντός έδρας στα δύο τελευταία και δείχνει να βρίσκει ρυθμό. Έχει το εύκολο γκολ, αλλά οι αμυντική ανισοροπία παραμένει το σημαντικότερο πρόβλημά της. Η Νόρτζελαντ έχει πολλές μεταπτώσεις στην απόδοσή της, αλλά δείχνει να έχει αφήσει πίσω της μία κακή περίοδο. Από πέντε Over έρχονται οι γηπεδούχοι, ενώ 4/5 έχουν επιβεβαιώσει οι φιλοξενούμενοι. Θεωρώ το αμφίσκορο μαζί με το Over 2,5 ως την πιο συμφέρουσα επιλογή. G/G και Over 2,5, 1,70 στην Novibet\nΑπόδοση τριάδας στο πάμε στοίχημα (6,02)\nΌσναμπρικ – Αμβούργο: Under 2,5 (1,97)\nΣάλκε – Ουνιόν Βερολίνου: Οver 2,5 (1,80)\nΛίνγκμπι – Νόρτζελαντ: G/G και Over 2,5 (1,70)\nΠάμε Στοίχημα Τσάμπιονς Λιγκ: Ο Ντι Ματέο κόντρα στην ομάδα που έγραψε ιστορία


Pink panthers Ενα άλλο σύμπαν | wine & spirits , wine | hommemagazine.gr\nHome > Wine & Spirits > Wine\nΚείμενο: Σωτήρης Γεωργίου, Φωτογραφία: Γιώργος Δρακόπουλος\nΕξι ροζέ κρασιά με φημισμένη καταγωγή: Από τα ηλιοκαμένα εδάφη της Αφρικής έως τους φημισμένους αμπελώνες της Προβηγκίας και του Σεν Τροπέ. 1. Escapades Rose\tΕρχεται από την Αφρική, αλλά παράγεται από τους γνωστούς Ελληνες παραγωγούς Βαγγέλη Γεροβασιλείου και Βασίλη Τσακ-τσαρλή. Στο ποτήρι ξεπηδούν αρώματα κερασιού, φράουλας και φρούτων του δάσους. Στο στόμα είναι ισορροπημένο, με γλυκές νότες στο τελείωμά του.\t2. Κτήμα Αλφα Ροζέ\tΤο Κτήμα Αλφα είναι ένα ιδιαίτερο και εντυπωσιακό ροζέ κρασί, που παράγεται από τις ποικιλίες syrah και ξινόμαυρο. Στη μύτη χαρακτηρίζεται από εκφραστικά αρώματα τριαντάφυλλου, φράουλας, κερασιού και βύσσινου. Στο στόμα είναι μεσαίου όγκου, με ισορροπημένη οξύτητα και τις γεύσεις από φρούτα του δάσους και κεράσι να επικρατούν.\t3. Domaine Ott Bandol\tΕίναι το αγαπημένο κρασί των σκαφάτων, ιδιαίτερα διαδεδομένο στα κοσμοπολίτικα στέκια της Côte d’Azur. Στη μύτη διακρίνονται αρώματα ροδάκινου και λεμονιού με νότες βανίλιας και κανέλας. Στο στόμα είναι πλούσιο, με φίνες γεύσεις φρέσκων φρούτων και ευχάριστο μακρό τελείωμα.\t4. Régine Sumeire Pétale de Roses\tΠαράγεται λίγο έξω από το κοσμοπολίτικο Σεν Τροπέ και είναι ένα από τα πιο διάσημα ροζέ κρασιά στην ελληνική αγορά. Μύτη που θυμίζει αρώματα ροδάκινου, γκρέιπφρουτ και μήλου. Στο στόμα είναι μεσαίου όγκου, με έντονη γεύση φρέσκων φρούτων.\t5. Château D’Esclans Garrus\tΕίναι το ακριβότερο ροζέ κρασί, με τιμή που αγγίζει τα 100 €. Παράγεται στην περιοχή της Προβηγκίας από αμπελώνες 80 ετών. Χαρακτηρίζεται από αρώματα ροδάκινου, μήλου, αχλαδιού, μούρων και βανίλιας. Στο στόμα είναι πληθωρικό με spicy νότες και επίγευση με πολύ μεγάλη διάρκεια.\t6. Κτήμα Βιβλία Χώρα Ροζέ\tΗ χρονιά του 2012 έδωσε ένα από τα καλύτερα ελληνικά ροζέ που έχουν δημιουργηθεί ποτέ. Πλούσια μύτη με αρώματα βύσσινου, φράουλας, βατόμουρων και γλυκών μπαχαρικών. Στο στόμα είναι πλούσιο, με ισορροπημένη οξύτητα και επίγευση με διάρκεια.


Η πέμπτη σεζόν του Peaky Blinders θα σου φέρει δάκρυα στα μάτια - POPCODE | Oneman\nΠΑΝΟΣ ΚΟΚΚΙΝΗΣ 19 Σεπ 2019 REVIEWS\n"Δεν μπορεί, κάποια στιγμή θα κάνει κοιλιά η φάση, θα ξεκινήσει το μακρύ μακροβούτι στην μετριότητα και στην κοινοτοπία. Ειδικά τώρα που το αγόρι με τα τεράστια γαλάζια μάτια (και τους εφιάλτες από τον πόλεμο να τον κρατάνε μονίμως ξύπνιο τα βράδια) είναι κυριλέ βουλευτής και πάμπλουτος. Ποιος, πλέον, παίζει να είναι ικανός να σταθεί στο δρόμο του αξιότιμου Thomas Shelby;"\nΕντάξει, δεν πρόκειται να 'μαρτυρήσω' εδώ όλα τα SPOILER, μόνο και μόνο για να μοιραστώ τη χαρά μου με εσένα που σε βρήκα 'πρόχειρο' και δεκτικό. Αλλά πάντως SPOILER έχει παρακάτω. Σε πρώτη φάση θα αρκεστώ απλώς να πω ένα γκράντε εύγε στους σεναριογράφους για τον χρονικό ορίζοντα της σεζόν που ξεκινάει δευτερόλεπτα μετά το κραχ του 1929 στο χρηματιστήριο της Νέας Υόρκης. Εκεί δηλαδή που οι Peaky Blinders είχαν τοποθετήσει μεγάλο μέρος της περιουσίας τους.\nΜε άλλα λόγια, τη 5η σεζόν, τα 'καλόπαιδα' από το γκέτο του Birmingham, είναι και πάλι ψιλο-φτωχαδάκια. Όχι, δεν γύρισαν εντελώς στην αφετηρία. Ας πούμε απλώς πως είναι αναγκασμένοι, εκ των πραγμάτων, να βρουν νέους τρόπους και να εκμεταλλευτούν ό,τι ευκαιρία τους κάτσει στο δρόμο τους (όπως αυτή που προσφέρουν οι Κινέζοι) προκειμένου να συνεχίσουν να έχουν ρευστότητα.\nΑν και η 'ψίχα' της σεζόν δεν βρίσκεται στην βρώμα του πάτου (εκεί που ξεχωρίζουν κάτι φασιστό-παιδα από την Σκοτία), αλλά στη διαφθορά της κορυφής. Εκεί δηλαδή που ο Shelby βρίσκει άξιο αντίπαλο στο πρόσωπο ενός φαντασμένου Βρετανού λόρδου (με φιζικ Superman αλλά ρητορική Donald Trump) που τα έχει 'τακιμιάσει' με Μουσολίνι και Χίτλερ και είναι έτοιμος να ιδρύσει το δικό του φασιστικό κόμμα. Εννοείται με σλόγκαν America First. Σόρι, Britain First ενννούσα. Ένα κλείσιμο ματιού στην επικαιρότητα αφού όντως ο προεκλογικός λόγος που βγάζει ο λόρδος θα μπορούσε να είναι κάτι που εκφώνησε την προηγούμενη εβδομάδα ο Donald κάπου στην Αριζόνα.\nΜια αντιπαλότητα που δικαίως ορίζει και καθορίζει τη σεζόν από 'κοινωνικοπολιτική' διάσταση. Αν και την παράσταση κλέβει για άλλη μια φορά ο 'πού κρυβόσουν αγόρι μου ως τώρα' Paul Anderson, ως ο Arthur Shelby, που διαλύεται μπροστά στα μάτια μας όταν η γυναίκα του τον παρατάει. Πρώτα διαλύεται και μετά ξεσπάει σε ότι και όποιον βρει μπροστά του.\nΜια ιερή οργή που καταφέρνει να ενσαρκώσει ιδανικά, κατ' εμέ, την πληγωμένη μανία της βρετανικής εργατικής τάξης. Ενώ επίσης πληγωμένος ανεξίτηλα (και σαφώς καλύτερος και πιο ουσιαστικός από ότι μας έδειξε τις τελευταίες σεζόν στο Game of Thrones) είναι και o Aidan Gillen (ο Littlefinger ντε) ως ο άκρως επικίνδυνος Aberama Gold. Δυο χαρακτήρες που δεν θα ήθελα με τίποτα να συναντήσω σε κάποιο Λονδρέζικο σοκάκι. Δυο χαρακτήρες που φοβάμαι σχεδόν τόσο όσο τη σημαδιακή μαύρη γάτα που βλέπει επίμονα ο Thomas στα όνειρά του.


Γιατί οι επενδυτές «δυσφορούν» με τη Λαγκάρντ; – Insider's IQ\nΓιατί οι επενδυτές «δυσφορούν» με τη Λαγκάρντ;\nΟύτε λεπτό δεν έχασαν οι επενδυτές, προκειμένου να δείξουν πόσο πολύ χρειάζονται την στήριξη της Ευρωπαϊκής Κεντρικής Τράπεζας (ΕΚΤ), αντιδρώντας στη δήλωση της Κριστίν Λαγκάρντ περί πιθανής μη χρήσης και του 1,85 τρισ. ευρώ του έκτακτου προγράμματος αγοράς ομολόγων (PEPP).\nΧθες, ειδικότερα, η επικεφαλής της ΕΚΤ υποστήριξε ότι ενδεχομένως να μην γίνει χρήση όλων των διαθέσιμων χρημάτων, εξηγώντας ότι ορισμένα χρήματα θα μπορούσαν να μην διατεθούν, σε περίπτωση βελτίωσης των τρεχουσών συνθηκών.\nΣ’ αυτό το πλαίσιο, οι επενδυτές έσπευσαν να δείξουν τη δυσφορία τους, κάτι το οποίο αποτυπώθηκε στην αγορά των ευρωπαϊκών κρατικών ομολόγων και ιδίως, των ιταλικών ομολόγων, τα οποία σημείωσαν τη χειρότερη εβδομαδιαία επίδοση από τον περασμένο Απρίλιο.\nΈτσι, την ώρα που η Λαγκάρντ δήλωνε ότι ορισμένα χρήματα του προγράμματος PEPP ενδεχομένως να μείνουν αδιάθετα, οι επενδυτές έτρεξαν να «τεστάρουν» τις αντοχές της ΕΚΤ, στοχοποιώντας κατά κύριο λόγο τις ευάλωτες αποδόσεις των ιταλικών ομολόγων.\nΕξάλλου, η Ιταλία βρίσκεται εν μέσω ακόμη μίας πολιτικής κρίσης, με τον Τζουζέπε Κόντε να αναζητάει λύσεις, προκειμένου να αποφύγει την κατάρρευση της κυβέρνησης και τη φυγή του ίδιου από τον πρωθυπουργικό θώκο, αφήνοντας ανοιχτό και το ενδεχόμενο των εκλογών.\nΔεν είναι τυχαίο ότι η απόδοση του 10ετούς ιταλικού ομολόγου εμφάνισε σωρευτική άνοδο 12 μονάδων βάσης κατά τη διάρκεια των τελευταίων πέντε ημερών, σημειώνοντας τη χειρότερη επιδείνωση από το πρώτο κύμα της πανδημίας του κορωνοϊού.\nΠάντως, η επίμαχη δήλωση της επικεφαλής της ΕΚΤ, η οποία για ορισμένους σηματοδοτεί την επιβράδυνση των αγορών ομολόγων, ενδέχεται στην ουσία να συνεπάγεται το ακριβώς αντίθετο. Δηλαδή την επιτάχυνση του προγράμματος αγοράς ομολόγων.\n«Κατά ειρωνικό τρόπο, η έμφαση στην προοπτική μη χρήσης όλων των χρημάτων ενδεχομένως να οδηγήσει στην αγορά περισσότερων ομολόγων. Τέτοιες κινήσεις (αύξηση των ιταλικών αποδόσεων) είναι ενδεχομένως το “κλειδί”, προκειμένου η ΕΚΤ να μην μειώσει τις αγορές» εξηγεί η Commerzbank.\nΑύξηση στις αποδόσεις, πέραν του ιταλικού, «είδε» και το ελληνικό ομόλογο, το οποίο σκαρφάλωσε σήμερα στα επίπεδα του 0,70% έναντι 0,63% την Πέμπτη. Μάλιστα, ενδοσυνεδριακά άγγιξε και το 0,73%. Τα 10ετή spreads δε, διαμορφώθηκαν στις 120 μονάδες βάσης.\nΌλα αυτά, στο μεταξύ, λαμβάνουν χώρα ενώ πυκνώνουν τα «σύννεφα» πάνω από την ευρωπαϊκή οικονομία, με τα μακροοικονομικά μεγέθη να προαναγγέλλουν διατήρηση των οικονομικών προκλήσεων και στο α’ τρίμηνο, εν μέσω τόσο του αργού ρυθμού εμβολιασμού όσο και της επαναφοράς των περιοριστικών μέτρων.\nΕίναι χαρακτηριστικό ότι ο σύνθετος δείκτης PMI (υπηρεσιών και μεταποίησης) της Markit υποχώρησε τον Ιανουάριο του 2021 στο χαμηλότερο επίπεδο των τελευταίων δύο μηνών, παραμένοντας κάτω από τις 50 μονάδες, κάτι το οποίο υποδηλώνει τη συρρίκνωση της οικονομικής δραστηριότητας.


ΕΦΗΜΕΡΙΔΑ ΤΩΝ ΕΙΔΙΚΩΝ ΔΥΝΑΜΕΩΝ: Δεκεμβρίου 2012\nΝέα τεχνολογία που σώζει ζωές! Ιδιαίτερα σε καταστάσεις με αντίξοες συνθήκες και μακριά από νοσοκομειακές διευκολύνσεις!\nΠως σταματάμε ή περιορίζουμε την αιμορραγία σε εσωτερικά όργανα στην κοιλιακή χώρα, μέχρι να μεταφέρουμε ένα τραυματία στο χειρουργείο; Να μια καλή ερώτηση που θέλει και καλή απάντηση. Βασικά δεν μπορούμε να κάνουμε πολλά πράγματα. Στην περίπτωση τραυματισμού σε πεδίο μάχης, η ταχύτερη διακομιδή-εκκένωση του τραυματία ίσως του σώσει τη ζωή.\nΗ "χρυσή ώρα" όπως συνηθίζεται να λέγεται το διάστημα των πρώτων 60 λεπτών σε τραυματισμό πεδίου μάχης, είναι πολύ σημαντική στην έκβαση της ζωής ενός τραυματία. Αν προληφθεί η αιμορραγία, η πιθανότητα διάσωσής του είναι μεγαλύτερη. Μια εσωτερική αιμορραγία σ' αυτό το διάστημα είναι ιδιαίτερα επικίνδυνη αφού καμιά αιμοστατική μέθοδος δεν μπορεί να εφαρμοσθεί.\nΌπως όμως φαίνεται, το πρόβλημα πιθανόν να έχει βρει τη λύση του, όπως εκτιμά η Υπηρεσία Προκεχωρημένων Πειραματικών Ερευνών των Ενόπλων Δυνάμεων των ΗΠΑ, DARPA(Defense Advanced Research Projects Agency), με την χρήση και εφαρμογή ενός αφρώδους υλικού, της εταιρείας Arsenal Medical Inc.\nΕσωτερικά όργανα που αιμορραγούν, καλυμμένα με αφρό. (Πηγή)\nΗ φιλοσοφία είναι είναι πολύ απλή. Στην περιοχή της κοιλιακής χώρας όπου υπάρχει ο τραυματισμός, εγχύνεται από το γιατρό ή το νοσοκόμο μάχης με τη βοήθεια ειδικής σύριγγας, αφρώδες σκεύασμα πολυμερούς πολυουρεθάνης, το οποίο, με την είσοδό του στην περιοχή μετατρέπεται σε αφρό και στερεοποιείται! Θυμίζει αυτό που κάνουν οι ξυλουργοί όταν προσπαθούν να σταθεροποιήσουν κουφώματα σε οικοδομές!\nΟ στερεοποιημένος αφρός περιβάλλει τα εσωτερικά όργανα που έχουν κτυπηθεί και έτσι εμποδίζει την ακατάσχετη αιμορραγία τουλάχιστον για μια ώρα. Είναι δε έτσι κατασκευασμένη ώστε να μπορεί με εύκολο τρόπο να αφαιρείται από το χειρούργο ιατρό.\nΗ εισαγωγή του αφρού γίνεται σε 2 φάσεις. Αρχικά με την εισαγωγή πολυόλης σε υγρή μορφή και στην συνέχεια με την χρήση ισοκυανικού. Η χημική αντίδραση των δύο αυτών ουσιών, δημιουργεί αφρό που μεγαλώνει 30 φορές από τον αρχικό τους όγκο και "μπουκώνει" κυριολεκτικά τη διαρροή αίματος στην περιοχή του τραύματος.\nΜέχρι σήμερα πρέπει να πούμε ότι τα πειράματα έχουν γίνει μόνο σε ζώα, κυρίως χοίρους και όχι σε ανθρώπους. Η επιστημονική ανακοίνωση που έγινε πάντως στην ετήσια συνάντηση της αμερικανικής ομοσπονδίας χειρουργών, επεσήμανε την αύξηση του ποσοστού επιβίωσης σε τραυματισμό συκωτιού μετά από τρεις ώρες, από 8% σε 72%, με σημαντική μείωση της απώλειας αίματος.\nΤο πρόγραμμα της έρευνας χρηματοδοτήθηκε από την DARPA με 15,5 εκατομμύρια δολάρια επενδύοντας στην διάσωση ζωών και στην μείωση των θανάτων από αιμορραγία στο πεδίο της μάχης κατά 50%.\nΗ πολυμερής πολυουρεθάνη χρησιμοποιείται ήδη στην ιατρική και σε μορφή επιθεμάτων για επιφανειακά τραύματα, αν δεν το έχετε ακούσει ξανά. Να τώρα που θα χρησιμοποιείται και εσωτερικά! Το σίγουρο είναι ότι θα χρειασθούν πολλές και ακριβείς κλινικές εξετάσεις πριν αρχίσει να εφαρμόζεται. Αυτό που έρχεται σαν ερώτηση είναι πόσος αφρός θα απαιτείται! Λιγότερος, δεν θα σταματά την αιμορραγία. Περισσότερος, θα εμποδίζει την αναπνοή του τραυματία. Που θα πάει; Θα βγάλουν άκρη!\nΕτικέτες Ιατρική πεδίου μάχης , Στρατιωτική Ιατρική Τεχνολογία\nΈνα ταχύπλοο jet ski των ελληνικών Ειδικών Δυνάμεων, μόλις έχει καθαιρεθεί από ελικόπτερο τύπου CHINOOK CH-47, κατά την επίδειξη δεξιοτήτων τμημάτων ειδικών δυνάμεων που έγινε στις 6 Δεκ. 2012 κατά την επίσκεψη του Αρχηγού Ενόπλων Δυνάμεων της Σερβίας στο ΚΕΕΔ.\nΠροσέξτε την ειδική βάση με ράουλα που έχει τοποθετηθεί στη ράμπα του ελικοπτέρου, για να διευκολύνεται η καθαίρεση του ταχύπλοου μαζί με δύο άνδρες.\nΑναρτήθηκε από Ανιχνευτής στις 1:30:00 μ.μ. Δεν υπάρχουν σχόλια : Σύνδεσμοι σε αυτήν την ανάρτηση\nΑναρτήθηκε από Ανιχνευτής στις 1:38:00 μ.μ. Δεν υπάρχουν σχόλια : Σύνδεσμοι σε αυτήν την ανάρτηση\nΕτικέτες Ειδικές Δυνάμεις , Ρωσία , Στολή-Εξάρτυση\nΣτους άλλους μαχητές του "Ελεύθερου Συριακού Στρατού", είναι γνωστός απλά σαν "Sniper". Λιποτάκτησε από τον κυβερνητικό στρατό τον περασμένο Φεβρουάριο ο 21χρονος στρατιώτης με την ειδικότητα του σκοπευτή ακριβείας και ακολούθησε τους αντάρτες κατά του Άσαντ.\nΚατάγεται από οικογένεια σουνιτών που ζει σε προάστιο της Δαμασκού. Όλοι οι συγγενείς του τον θεωρούν νεκρό και έτσι θέλει να παραμείνει μέχρι το τέλος του πολέμου...\nΜια ακόμη ιστορία εκτυλίσσεται στην θρυμματισμένη πια Συρία! Μέσα στο χάος, το θάνατο και την καταστροφή και ανάμεσα σε άτακτους και ..τακτικούς, κυκλοφορούν αυτοί που δεν ανήκουν σε καμιά από τις δύο αυτές κατηγορίες. Είναι οι Ελεύθεροι Σκοπευτές οι snipers, όπως αναφέρονται με μια λέξη στ' αγγλικά.\nΗ δουλειά τους είναι να κτυπούν τους στόχους που τους έχουν δώσει εντολή να ...εξουδετερώσουν!\nO νεαρός μελαχροινός, λεπτός άνδρας, με μούσι και κοντά μαλλιά, κοιτάζει μέσα από τη διόπτρα του Dragunov του, τον τομέα βολής του, έχοντας περάσει την κάννη μέσα από μια τρύπα που άνοιξε στον τοίχο διαμερίσματος, μιας εγκαταλειμμένης πια πολυκατοικίας. στο Χαλέπι.\nΈτσι ενεργούν οι ελεύθεροι σκοπευτές. Περνάνε από σπίτι σε σπίτι, από διαμέρισμα σε διαμέρισμα, ανάμεσα από τοίχους ανοίγοντας τρύπες για να έχουν πεδίο βολής, παράλληλα με καλά προφυλαγμένη θέση. Όμως υπάρχει μια προσεκτική συμπεριφορά στα υπάρχοντα κάθε σπιτιού! Αποφεύγουν τη λαφυραγωγία! Ίσως να το θεωρούν και ...γρουσουζιά!\nΟι θέσεις μάχης αλλάζονται συχνά, για αποφυγή εντοπισμού. Υπάρχουν μέρες και νύκτες χωρίς ούτε ένα πυροβολισμό! Παραμένουν ακίνητοι, μέσα στο σκοτάδι, παρατηρώντας το πεδίο τους και προσπαθώντας να μη βυθιστούν στις σκέψεις τους ή ...στον ύπνο!\n"Πολλοί δεν πολεμούν για να διώξουν τον Μπασάρ" (Αλ Άσαντ) λέει στον δημοσιογράφο που τον ακολουθεί. "Δεν πολεμούν για την πατρίδα και το θεό. Πολεμούν για δόξα, για να ακουστεί τ' όνομά τους".\nΕκεί που οι κυβερνητικοί, βομβαρδίζουν ολόκληρα τετράγωνα, εκεί που οι αντικαθεστωτικοί, προσπαθούν να διεισδύσουν και να καταλάβουν ερείσματα σε μια πόλη, μερικοί ελεύθεροι σκοπευτές, μπορούν να κάνουν τη διαφορά στον ιδιόμορφο αυτό αγώνα! Μπορούν να σταματήσουν, να αναχαιτίσουν τον αντίπαλο σ'ένα δρόμο, σε μια γωνία! Ακόμη και μερικά μέτρα να κερδίσεις, είναι πολύτιμα στη μάχη κατοικημένων τόπων.\nΈτσι οι ελεύθεροι σκοπευτές είναι περιζήτητοι! Ειδικά οι επαγγελματίες του είδους. Τους προσφέρουν πολλά χρήματα για να τους δελεάσουν! Όποιος τους προσφέρει πιο πολλά, τον ακολουθούν και κλείνουν συμβόλαια θανάτου, όπως κάνουνε στη Μαφία! Αυτό είναι που δεν αρέσει στον Sniper. Αυτός, προσκολλημένος σε μια ισλαμιστική μονάδα του "Ελεύθερου Συριακού Στρατού" δεν επιθυμεί τέτοιου είδους συναλλαγές που δεν είναι καθόλου τιμητικές, σύμφωνα με τις πεποιθήσεις του.\nΈχει σκοτώσει ως τώρα 34 "εχθρούς","shabih", όπως ονομάζουν οι αντικαθεστωτικοί στη γλώσσα τους, τους κυβερνητικούς. Στην αρχή υπήρχε τύψη συνείδησης για τους "στόχους" που κτυπούσε, μετά αρχίζει κανείς και συνηθίζει! Απλά είναι εχθροί! Μεταξύ αυτών που σκότωσε, υπάρχει και ένας παιδικός του φίλος, που όμως δεν άλλαξε στρατόπεδο! Έμεινε με τον κυβερνητικό στρατό! Συνυπηρετούσαν μαζί πριν αυτός λιποτακτήσει.\n" Όποιος βρίσκεται στο στόχαστρό μου πεθαίνει! Αυτό είναι όλο!"\nΑναρτήθηκε από Ανιχνευτής στις 8:48:00 μ.μ. Δεν υπάρχουν σχόλια : Σύνδεσμοι σε αυτήν την ανάρτηση\nΕτικέτες Ελεύθεροι σκοπευτές , Συρία\nΓυμνοί Βρετανοί Πεζοναύτες, του 40 Commando, ποζάρουν για μια ακόμη φωτογραφία προκειμένου να χρησιμοποιηθεί στην κατασκευή ..ημερολογίου! Αυτή την πρωτότυπη μέθοδο επέλεξαν οι άνδρες της μονάδας για τη συγκέντρωση χρημάτων με την πώληση των ημερολογίων υπέρ των αναπήρων συναδέλφων τους ή των οικογενειών αυτών που έχουν σκοτωθεί. Εκτιμούν ότι θα μαζέψουν πάνω από 30.000 λίρες Αγγλίας, πριν φύγουν για έξι μήνες παραμονής στο Αφγανιστάν.\nΗ φυσική τους κατάσταση είναι εμφανής. Για να το κάνουν, κάτι ξέρουν! Μάλλον θα υπάρχουν πολλοί που θα ...χαρούν με αυτές τις φωτογραφίες!\nΤο ανεμοδαρμένο Έβερεστ.\nΤώρα πια έχουμε συνηθίσει τις απαισιόδοξες ειδήσεις για τα οικονομικά και δεν ακούμε συχνά αυτές τις ελπιδοφόρες και τιμητικές για τη χώρα μας διακρίσεις σπουδαίων αθλητών.\nΈνας Έλληνας αθλητής, ήλθε 2ος σε κατάταξη σε ένα σκληρό υπερμαραθώνιο δρόμο που διοργανώνεται κάθε χρόνο στο μακρινό Νεπάλ και είναι γνωστός διεθνώς με την επωνυμία "Solu Khumbu Trail". Τελείωσε στις 23 Νοεμβρίου 2012.\nΟ Φάνης Αρκουμάνης με την ελληνική σημαία στην πλάτη διανύει το τελευταίο σκέλος του δρόμου προς τον τερματισμό\nΟ 'Ελληνας αθλητής είναι ο Φάνης Αρκουμάνης, ο οποίος έτρεξε πάνω από 300 χιλιόμετρα σε υψόμετρο που κυμαινόταν πολλές φορές και άνω των 5.000 μέτρων. Ο αγώνας είχε διάρκεια 12 ημερών, όπως φαίνεται από το αναλυτικό άρθρο που έχει αναρτηθεί σε ένα εξαιρετικό αθλητικό ιστολόγιο.\nΟ προτελευταίος σταθμός της διαδρομής\nΚαι δεν είναι ο μοναδικός Έλληνας που έχει τρέξει αυτή τη διαδρομή! Έχουν προηγηθεί 2 ακόμη, ο Νίκος Καλοφύρης το 2010 και η Ναταλία Παπουνίδου το 2011 οι οποίοι επίσης διακρίθηκαν για τις επιδόσεις τους.\nΑυτό που δεν ξέρουν πολλοί Έλληνες είναι ότι διεξάγεται κάθε χρόνο στη χώρα μας και ο Μαραθώνιος δρόμος του Ολύμπου και ότι οι δύο αυτοί αγώνες έχουν αδελφοποιηθεί. Δηλαδή, ο πρώτος νικητής του κάθε αγώνα, καλείται να συμμετάσχει στον άλλο.\nΜπορείτε να πάρετε μια γεύση από τη περσινή διοργάνωση με την Παπουνίδου, πιέζοντας: ΕΔΩ\nΔιαβάστε περισσότερα στο: Adventure.\nAIRBUS: Προειδοποίηση, έμμεσο τελεσίγραφο στη Βρετανία για το Brexit - Η Airbus απηύθυνε την πιο αυστηρή προειδοποίησή της μέχρι σήμερα όσον αφορά τις συνέπειες που θα είχε η αποχώρηση της Βρετανίας από την Ευρωπαϊκή Ένωση χωρ...


Ενθαρρυντικά τα πρώτα αποτελέσματα για την ανάπτυξη εμβολίου για τα χλαμύδια | NewsVolos\nΑρχική SEXY Ενθαρρυντικά τα πρώτα αποτελέσματα για την ανάπτυξη εμβολίου για τα χλαμύδια\nΠρώτη καταχώρηση: Παρασκευή, 28 Αυγούστου 2020, 16:33\nΜια πρώτη κλινική δοκιμή είναι ενθαρρυντική ως προς την ανάπτυξη ενός εμβολίου για τα χλαμύδια. Στη δόκιμη συμμετείχαν 35 γυναίκες και τα αποτελέσματα της δημοσιεύτηκαν στο The Lancet Infectious Diseases.\nΤα χλαμύδια είναι το πιο συχνό σεξουαλικώς μεταδιδόμενο νόσημα σε παγκόσμιο επίπεδο. Το Imperial College London κάνει λόγο για 131 εκατομμύρια νέα κρούσματα εκ των οποίων τα 2/3 δεν εμφανίζουν συμπτώματα. Ακόμα όμως και στις περιπτώσεις που δεν προκαλούνται συμπτώματα, τα χλαμύδια ενδέχεται να προκαλέσουν υπογονιμότητα εάν δε χορηγηθεί θεραπεία.\nΟι ερευνητές από το Imperial College London επισημαίνουν ότι ο δρόμος είναι μεγάλος μέχρι να έχουμε διαθέσιμο στην αγορά το εμβόλιο, στη κλινική τους δοκιμή ωστόσο είχαν την επιθυμητή απόκριση του ανοσοποιητικού των συμμετεχουσών, χωρίς σοβαρές παρενέργειες. Πιο συγκεκριμένα μετά τον εμβολιασμό εντοπιστήκαν προστατευτικά αντισώματα εναντίων των χλαμυδίων στα γεννητικά όργανα των γυναικών. Πρόκειται για την πρώτη κλινική δοκιμή ενός εμβολίου για τα χλαμύδια των γεννητικών οργάνων η οποία συνιστά καρπό 15ετούς έρευνας. Το επόμενο βήμα είναι η δοκιμή του σε περαιτέρω κλινικές δοκιμές έτσι ώστε να διερευνηθεί ενδελεχώς η προστατευτική του δράση.\nΗ έρευνα για τα χλαμύδια έχει αποφέρει εξαιρετικά χρήσιμα διαγνωστικά τεστ και αντιβιοτικές θεραπείες, οι ειδικοί όμως επισημαίνουν ότι ο καλύτερος τρόπος καταπολέμησης της λοίμωξης είναι ο εμβολιασμός. Ο περιορισμός της επιδημίας των χλαμυδίων είναι ιδιαίτερα σημαντικός για τις γυναίκες καθώς επηρεάζει τόσο τη γενική όσο και την αναπαραγωγική τους υγεία, ενώ επίσης η λοίμωξη μπορεί να μεταδοθεί και στο νεογνό κατά το τοκετό. Παράλληλα τα άτομα που έχουν προσβληθεί από χλαμύδια είναι πιο ευάλωτα σε άλλα σεξουαλικώς μεταδιδόμενα νοσήματα (ΣΜΝ).\nΟι ερευνητές τόνισαν ότι η παρούσα κλινική δοκιμή εστίασε περισσότερο στην ασφαλή χρήση του εμβολίου από υγιείς ενήλικες και ότι είναι απαραίτητη η διεξαγωγή επόμενων δοκιμών που θα εστιάσουν στην αποτελεσματικότητα και την προστατευτική του δράση. Αυτή τη στιγμή δεν μπορούν να γίνουν ασφαλείς εκτιμήσεις αναφορικά με το πότε θα είναι διαθέσιμο το εμβόλιο για τον γενικό πληθυσμό. Σε μεγάλο βαθμό εξαρτάται από τη χρηματοδότηση των κλινικών δοκιμών καθώς το κόστος αυξάνεται από στάδιο σε στάδιο. Οι ειδικοί τονίζουν ότι ενώ από επιστημονικής άποψης μπορεί να είναι έτοιμο σε 5 χρόνια πολλά εμβόλια παραμένουν στο στάδιο των δοκιμών για 10 με 20 χρόνια. Τα νούμερα που αποκαλύπτει ο Παγκόσμιος Οργανισμός Υγείας όμως αναφορικά με την επιδημία των ΣΜΝ δείχνει ότι για κάποια εμβόλια δε χωρούν καθυστερήσεις.\nΤελευταία ενημέρωση: Παρασκευή, 28 Αυγούστου 2020, 16:33\nΠροηγούμενο άρθροΠροετοιμάζονται κυρώσεις κατά της Τουρκίας\nΕπόμενο άρθροΕ.Ε. για Τουρκία: Δήλωση στήριξης στην Ελλάδα από Μπορέλ και Μάας


Νικητιάδης: «Ως εδώ, κλείνει η κάνουλα των επιχορηγήσεων» | Star.gr\nΝικητιάδης: «Ως εδώ, κλείνει η κάνουλα των επιχορηγήσεων»\n«Βαριές καμπάνες για επεισόδια» ζητά η γ.γ.Α.\nΒαριές καμπάνες προανήγγειλε για τα κρούσματα βίας στον αθλητισμό ο Υφυπουργός Πολιτισμού και Τουρισμού, Γιώργος Νικητιάδης, προειδοποιώντας την ΕΠΟ για αλλαγές στο πειθαρχικό δίκαιο ώστε να εξαλειφθούν αυτά τα φαινόμενα στα ελληνικά γήπεδα. Παράλληλα, ξεκαθάρισε πως σε αντίθετη περίπτωση η Πολιτεία δεν θα δώσει ούτε ένα ευρώ στο ελληνικό ποδόσφαιρο.\n«Να υποβιβάζοντ��ι ή να αποκλείονται από ευρωπαϊκές διοργανώσεις» ζητά ο Νικητιάδης\n«Εάν δεν πραγματοποιηθεί αλλαγή του πειθαρχικού δικαίου, η Πολιτεία θα σταματήσει κάθε χρηματοδότηση προς το ποδόσφαιρο. Κάναμε σαφές ότι πρέπει να υπάρχουν διατάξεις για ρίψη κροτίδων, για την είσοδο οπαδών στους αγωνιστικούς χώρους, για τα επεισόδια και θα πρέπει για όλα αυτά να προβλέπονται βαριές ποινές. Ποινές που θα αποκλείουν ομάδες από το πρωτάθλημα, θα αφαιρούν βαθμούς. Να προβλέπει ακόμα και υποβιβασμό ομάδων εάν χρειαστεί. Ζητάμε το νέο πειθαρχικό δίκαιο να προβλέπει και αποκλεισμούς από ευρωπαϊκές διοργανώσεις των ομάδων που δεν συμμορφώνονται» σημείωσε ο κ. Νικητιάδης μετά την έκτακτη σύσκεψη που είχε με τον προέδρο της ΕΠΟ, Σοφοκλή Πιλάβιο, αλλά και τον γενικό γραμματέα Αθλητισμού, Πάνο Μπιτσαξή, με αφορμή τα έκτροπα που συνέβησαν στον τελικό του Κυπέλλου Ελλάδος το Σάββατο.\n«Συμμορφωθείτε γιατί αλλιώς θα… ψάχνετε γήπεδο να παίξετε!»\nΑποφασισμένος να φθάσει μέχρι το τέλος, ο κ. Νικητιάδης τόνισε ότι πλέον χρειάζονται δραστικές μέθοδοι. Μία εξ αυτών είναι και η… στέρηση γηπέδου!\n«Η πολιτεία παραλλήλως έχει προγραμματίσει να έρθει άμεσα σε επαφή με τους προέδρους που μισθώνουν γήπεδα υπό τον έλεγχο της Γενικής Γραμματείας, ώστε να τους καταστήσει γνωστό ότι αν συμβούν επεισόδια θα γίνει καταγγελίας της σύμβασης κι ας πάνε μετά να βρουν γήπεδο για να παίξουν» κατέληξε.\nΤέλος, ο κ. Νικητιάδης πρόσθεσε ότι θα ληφθούν όλα τα απαραίτητα μέτρα ώστε να διεξαχθούν ειρηνικά τόσο τα πλέι οφ του πρωταθλήματος όσο και ο τελικός του κυπέλλου στο μπάσκετ.


Το βίντεο που έχει συγκινήσει όλο το διαδίκτυο - Ελέφαντες κάνουν κηδεία στο μικρό ελεφαντάκι τους - Ειδήσεις - Athens magazine\nΣτο twitter ο Parveen Kaswan, ένας δασονόμος της αρμόδιας υπηρεσίας της Ινδίας ανέβασε ένα συγκινητικό βίντεο στο οποίο αποδεικνύει μέσα σε λίγα λεπτά πως οι ελέφαντες είναι πλάσματα εξαιρετικής ευφυΐας και ευαισθησίας.\nΣτο βίντεο, που έχει γίνει viral, φαίνεται ένας ελέφαντας να διασχίζει το δρόμο μεταφέροντας με την προβοσκίδα του το νεκρό μωρό του. Ενώ σε ένα άλλο βίντεο ένα μωρό ελέφαντας δεν έχει προβοσκίδα και ανησυχούν μήπως το χτύπησε κάποιος λαθροκυνηγός ή κάποιο άγριο ζώο.\nΣυγκεκριμένα κάποια στιγμή αφήνει το μωρό κάτω και φαίνεται σαν να περιμένει τους υπόλοιπους ελέφαντες του κοπαδιού να φτάσουν, ενώ τον παρακολουθεί μια ομάδα ανθρώπων από απόσταση. Λίγο αργότερα από το δάσος ξεπροβάλλουν κι άλλοι ενήλικοι ελέφαντες πραγματοποιώντας μια ιεροτελεστία που μοιάζει με την ανθρώπινη κηδεία.\n«Αυτό θα σας συγκινήσει. Κηδεία από ελέφαντες που θρηνούν, μεταφέροντας το νεκρό σώμα ενός μωρού. Η οικογένεια απλώς δε θέλει να αφήσει το μωρό», γράφει ο Parveen Kaswan κάτω από το βίντεο. Σύμφωνα με το περιοδικό Smithsonian, οι ελέφαντες πενθούν τους νεκρούς τους και τιμούν τις σορούς τους.\nΥπάρχουν βίντεο που τους δείχνουν να περικυκλώνουν το νεκρό μέλος της αγέλης και στη συνέχεια να το μυρίζουν και το ακουμπούν με την προβοσκίδα τους.